pythainlp/thai-wiki-dataset-v4 huggingface dataset:
วัฏจักรเหล็ก

วัฏจักรเหล็กเป็นการหมุนเวียนของเหล็กในสิ่งแวดล้อม เหล็กเป็นธาตุที่พบมากธาตุหนึ่งบนพื้นผิวโลก แต่มีบางส่วนเท่านั้นที่เกิดการหมุนเวียนผ่านสิ่งมีชีวิต การหมุนเวียนของเหล็กประกอบด้วยการรีดิวซ์ Fe3+ ไปเป็น Fe2+ และการออกซิไดส์ Fe2+ ไปเป็น Fe3+ ซึ่งมีความสำคัญทั้งในสารประกอบอินทรีย์และอนินทรีย์ที่มีเหล็กเป็นองค์ประกอบ 
Fe3+ จะตกตะกอนเป็น Fe(OH)3 ในสภาพที่เป็นเบส ทำให้ละลายน้ำได้น้อย แต่เมื่อถุกรีดิวซ์ไปเป็น Fe2+ ในสภาวะไร้ออกซิเจนจะละลายน้ำได้ดีขึ้น แต่ก็อาจจะตกตะกอนในรูป FeS ได้ ถ้าในบริเวณนั้นมี H2S ในสารประกอบอินทรีย์ เหล็กจะจับอยู่กับ organic ligand และนำไปใช้ในกระบวนการถ่ายโอนอิเล็กตรอนได้
จุลินทรีย์ทุกชนิดยกเว้น "Lactobacilli" ต้องการเหล็กในการเจริญ ดังนั้นจึงมีการสร้างระบบการขนส่งเหล็กที่มีประสิทธิภาพ เช่นสร้าง siderophores ซึ่งเป็นสารจับเหล็กชนิดพิเศษ
ไลฟ์ไทป์

ไลฟ์ไทป์ (LifeType) เป็นระบบมัลติเว็บล็อกแบบโอเพ่นซอร์ส ที่สร้างขึ้นมาเพื่อรองรับ เว็บ 2.0 คือเรื่องการแชร์และแบ่งปันทั้งข้อมูลความรู้หรือมัลติมีเดียอื่นๆ
โดยสิ่งที่เพิ่มเข้ามาคือผู้ติดตั้งโปรแกรม ไลฟ์ไทป์ สามารถเปิดให้บุคคลภายนอกสมัครสมาชิกและสร้างเว็บล็อกของตนเองได้ อาจกล่าวได้ว่า ไลฟ์ไทป์คือ เว็บล็อก โพรไวเดอร์ ซึ่งระบบที่เป็นโอเพ่นซอสและเป็นที่นิยมในปัจจุบันนั้นมีเพียงแค่ เวิร์ดเพรสส์ mu เท่านั้น ซึ่งยังขาดในเรื่องการใช้งานร่วมกันระหว่างโปรแกรมอื่นๆ ที่กำลังเป็นที่นิยมในยุค เว็บ 2.0
โครงการไลฟ์ไทป์ เกิดขึ้นในเดือนกุมพาพันธ์ปี 2003 โดย Oscar Renalias โดยพัฒนาต่อยอดจาก pLog เพื่อรองรับระบบมัลติยูเซอร์
และเวอร์ชัน1.0ได้แล้วเสร็จในเดือน เมษายน 2005และพัฒนาต่อมาจนถึงรุ่นปัจจุบันคือ 1.2.5, เมื่อเดือน ตุลาคม 2007. 
สิ่งที่โดดเด่นอีกอย่างของไลฟ์ไทป์คือเรื่อง ความเข้ากันกับเสิชเอนจิน ความเร็วในการโหลดข้อมูล และกินทรัพยากรที่น้อยมาก
ในปัจจุบัน ไลฟ์ไทป์กำลังเป็นที่จับตาของโปรแกรมเมอร์เว็บแอปพลิเคชันกันมาก มีโครงการพัฒนาหรืออินทริเกรท เว็บแอปพลิเคชันอื่นๆเพื่อให้ใช้ร่วมกับ ไลฟ์ไทป์ขึ้นเรื่อยๆ เช่นเดียวกับ เวิร์ดเพรสส์ MU
ไลฟ์ไทป์ยังรองรับภาษาอื่นๆอีกด้วยแต่ยังขาดแคลนภาษาไทยอยู่
วาฬหลังค่อม

วาฬหลังค่อม หรือ วาฬฮัมแบ็ก (ชื่อวิทยาศาสตร์: "Megaptera novaeangliae") เป็นวาฬขนาดใหญ่ชนิดหนึ่ง จัดอยู่ในประเภทวาฬบาลีน ในวงศ์วาฬอกร่อง (Balaenopteridae) และจัดเป็นวาฬเพียงชนิดเดียวเท่านั้นที่อยู่ในสกุล "Megaptera" (มีที่มาจากภาษากรีกคำว่า μεγα-"mega" หมายถึง "ใหญ่" และ πτερα-"ptera" หมายถึง "ปีก")
ลักษณะ.
วาฬหลังค่อม จัดเป็นวาฬขนาดใหญ่เป็นอันดับ 8 ของวาฬทั้งหมด น้ำหนักตัวอาจถึง 45 ตัน มีความยาว 25 เมตร พบกระจายพันธุ์ในมหาสมุทรแปซิฟิกตอนเหนือราว 10,000 - 25,000 ตัว ในปี 2008 มีความโดดเด่นที่ครีบอกและหางที่ยาว โดยเฉพาะครีบอก อันเป็นที่มาของชื่อสกุล 
อาหารและการกิน.
วาฬหลังค่อมเป็นวาฬที่หากินด้วยการกรองกินด้วยบาลีน ซึ่งมีแผ่นกรองกว่า 800 แผ่นที่ขากรรไกรด้านบน เพื่อกรองอาหารประเภทปลาและสิ่งมีชีวิตเล็ก ๆ เช่น เคย, แพลงก์ตอน และเป็นวาฬที่รู้จักการหาอาหารร่วมกัน เช่น การไล่ต้อนฝูงปลา เป็นต้น โดยจะกินอาหารมากถึงวันละ 1 ตัน วาฬหลังค่อมเพศเมียตกลูกทุก 2-3 ปี มีระยะเวลาตั้งท้องนาน 11 เดือน ตกลูกครั้งละ 1 ตัว ลูกวาฬจะกินนมจากแม่เป็นปริมาณ 100 แกลลอนทุก ๆ วัน
เสียงของวาฬ.
รีเบคคา ดันลอป นักวิจัยจากมหาวิทยาลัยควีนส์แลนด์ ได้ศึกษาเรื่องรหัสเสียงวาฬหลังค่อม พบว่ามีความแตกต่างกันอย่างน้อย 34 เสียง ซึ่งเป็นระบบการสื่อสารเฉพาะของวาฬหลังค่อมเอง ซึ่งใช้เสียงในการติดต่อสื่อสารและหาคู่ ซึ่งได้ยินไปไกลได้ถึง 161 กิโลเมตร และอยู่ได้นานถึง 1 ชั่วโมง นอกจากนี้แล้วจากการศึกษาของนักวิทยาศาสตร์ที่อ่าวเอกซ์เมาท์ รัฐเวสเทิร์นออสเตรเลีย ประเทศออสเตรเลีย เป็นเวลา 24 ชั่วโมง พบว่า ลูกวาฬสามารถสื่อสารกับแม่ด้วยคลื่นเสียงที่ต่ำกว่า 40 เดซิเบล เพื่อหลีกเลี่ยงการได้ยินของสัตว์นักล่าในทะเล เช่น ฉลามขาว หรือวาฬเพชฌฆาต ได้ด้วย
พฤติกรรม.
วาฬหลังค่อม เป็นวาฬที่เป็นรู้จักกันเป็นอย่างดีจากพฤติกรรมชอบกระโดดตัวขึ้นเหนือน้ำ ซึ่งเป็นภาพที่น่าประทับใจสำหรับผู้พบเห็น เหตุที่กระโดดนั้นมีหลายประการ ทั้ง กระโดดเพื่อสลัดเพรียงที่เกาะอยู่ตามตัวให้หลุดออก หรือ กระโดดเพื่ออวดตัวเมีย เมื่อมีตัวผู้ตัวหนึ่งกระโดดก่อน ตัวอื่น ๆ ก็จะกระโดดตามเหมือนแข่งขันกัน 
ถิ่นที่อยู่.
พบกระจายพันธุ์ในทะเลเปิดและมหาสมุทรทั่วโลก จะมีการอพยพย้ายถิ่นในช่วงฤดูหนาวของทุกปี จะอพยพจากแหล่งอาหารใกล้ขั้วโลกมาสู่ทะเลเปิดในแถบใกล้เส้นศูนย์สูตรที่อุณหภูมิอบอุ่นกว่า เพื่อผสมพันธุ์และขยายพันธุ์ ลูกวาฬจะกำเนิดมาในช่วงนี้ รอจนกระทั่งอายุได้ 5 เดือนที่ลูกวาฬแข็งแรงพอแล้ว แม่วาฬจะพาลูกเดินทางกลับไปสู่ขั้วโลกที่ ๆ ซึ่งมีแพลงก์ตอนซึ่งเป็นอาหารอุดมกว่า โดยในระยะนี้แม่วาฬจะไม่กินอะไรเลยเป็นระยะเวลานานหลาย ๆ เดือน ซึ่งจะใช้พลังงานจากไขมันที่เก็บสะสมไว้ก่อนหน้านั้น วาฬหลังค่อมเป็นวาฬชนิดที่ว่ายน้ำได้ช้า และไม่สามารถกลั้นหายใจได้นานเหมือนวาฬชนิดอื่น โดยกลั้นหายใจได้เพียง 4-7 นาที และว่ายน้ำได้เร็วเพียง 14.5 กิโลเมตร/ชั่วโมง ในประเทศไทยไม่จัดเป็นสัตว์ป่าคุ้มครองหรือสัตว์ป่าสงวนแต่อย่างใด และจัดเป็นวาฬอีกชนิดหนึ่งที่ถูกล่าเพื่อใช้เนื้อและไขมันรวมทั้งบาลีนในเชิงอุตสาหกรรมมาตั้งแต่อดีต
วาฬหลังค่อม ที่อาศัยในมหาสมุทรอินเดียแถบคาบสมุทรอาระเบีย เป็นประชากรวาฬหลังค่อมที่ไม่มีการอพยพย้ายถิ่นฐาน โดยจะอาศัยหากินอยู่ในแถบนี้ตลอดทั้งปีจากกระแสน้ำเย็นที่พัดเข้ามาในบางช่วงของปี จากการศึกษาทางดีเอ็นเอพบว่า วาฬหลังค่อมกลุ่มนี้ไม่ได้มีการผสมพันธุ์กับวาฬหลังค่อมในส่วนภูมิภาคอื่นนานกว่า 60,000 ปีแล้ว และอาจเป็นไปได้ว่าเป็นชนิดใหม่
มะปราง

มะปราง เป็นชื่อของผลไม้เมืองร้อนชนิดหนึ่งที่อยู่ในวงศ์ Anacardiaceae (วงศ์เดียวกับ มะม่วง มะกอก ฯลฯ) มีถิ่นกำเนิดในเอเชียตะวันออกเฉียงใต้
มะปรางมีทรงต้นค่อนข้างแหลม มีใบมาก ไม่มีผลัดใบนอก กิ่งก้านแตกแขนงจนทึบ รากแก้วค่อนข้างแข็งแรงมากจึงสามารถทนความแห้งแล้งได้ดี ดอกออกเป็นช่อและก็มีสีเหลืองเมื่อบาน ผลของมะปรางจะมีขนาดพอๆ กับไข่ของนกพิราบและก็มีสีเหลืองหรือสีเหลืองอมส้มเวลาสุก
ลักษณะทางพฤกษศาสตร์.
มะปรางเป็นไม้ผลที่มีทรงต้นค่อนข้างแหลม มีกิ่งก้านสาขาค่อนข้างทึบ สูง 15-30 เมตร มีรากแก้วแข็งแรง ใบเรียว กว้าง 3.5 เซนติเมตร ยาว 14 เซนติเมตร ดอกเป็นช่อ เกิดบริเวณปลายกิ่งแขนง ช่อดอกยาว 8-15 เซนติเมตร เป็นดอกสมบูรณ์เพศ มีสีเหลือง ผลรูปไข่และกลม ปลายเรียวแหลม มะปรางช่อหนึ่งมีผล 1-15 ผล ผลดิบมีสีเขียวอ่อน-เขียวเข้มตามอายุของผล ผลสุกมีสีเหลืองหรือเหลืองอมส้ม เปลือกผลนิ่ม เนื้อสีเหลืองแดงส้มออกแดงแล้วแต่ชนิด รสชาติหวาน-อมหวานอมเปรี้ยว หรือเปรี้ยว-เปรี้ยวจัด ผลหนึ่งจะมี 1 เมล็ด ผิวของกะลาเมล็ดมีลักษณะเป็นเส้นใย เนื้อของเมล็ดทั้งสีขาวและสีชมพูอมม่วง รสขมฝาดและขม ลักษณะเมล็ดคล้ายเมล็ดมะม่วง
มะปรางออกผลเดือนกุมภาพันธ์-มีนาคม การปลูกและดูแลควรปลูกในพื้นที่ที่ได้รับแสงแดดเต็มวันและต้องการน้ำอย่างสม่ำเสมอ โดยเฉพาะในช่วงการออกดอกและติดผล ควรใส่ปุ๋ยอินทรีย์เพื่อส่งเสริมการเติบโตและคุณภาพของผล
ปลารากกล้วย

ปลารากกล้วย หรือ ปลาซ่อนทราย เป็นชื่อสามัญของปลาน้ำจืดทุกชนิดในสกุล "Acantopsis" ของวงศ์ปลาหมูแท้ (Cobitidae)
ชนิด.
ปัจจุบันพบปลารากกล้วยทั้งหมด 7 ชนิด ได้แก่
ถิ่นที่อยู่.
ปลารากกล้วยเป็นปลาที่พบในภูมิภาคเอเชียตะวันออกเฉียงใต้ไปจนถึงตอนใต้ของจีน
ลักษณะ.
ลักษณะรูปร่างของปลาในสกุลนี้จะมีลำตัวเรียวยาวแบนข้างเล็กน้อย ความยาวลำตัววัดจากปากถึงโคนหางเป็น 6.1–8.0 เท่าของความกว้างลำตัว และ 3.7–4.2 เท่าของความยาวหัว ลำตัวสีน้ำตาลอ่อน ท้องสีขาว ตามแนวสันหลังมีแถบสั้น ๆ สีน้ำตาลดำ พาดขวางประมาณ 10 แถบ ตามแนวเส้นข้างตัวมีแถบสีน้ำตาลขนาดเล็กพาดไปตามความยาวลำตัว ข้างละ 1 แถบ มีจุดสีน้ำตาลประมาณ 8–12 จุด ซึ่งแตกต่างออกไปตามแต่ละชนิด เรียงไปตามความยาวของเส้นข้างตัว หัวมีขนาดใหญ่เรียวแหลมและแบนข้าง ตามีขนาดเล็กอยู่ค่อนไปทางด้านบน บริเวณหน้าตามีหนามแหลมเล็ก ๆ ปลายแยกเป็น 2 แฉกซ่อนอยู่ใต้ร่องผิวหนัง จะงอยปากค่อนข้างยาวแหลม และงุ้มต่ำ ริมฝีปากบนกว้างมีรอยหยัก ริมฝีปากล่างค่อนข้างหนา กว้างและหยักมากกว่าริมฝีปากบน มีหนวดสั้น ๆ 3 คู่ ครีบหลังและครีบหางมีสีน้ำตาลอ่อน ส่วนครีบอื่น ๆ ใสไม่มีสี ครีบต่าง ๆ ไม่มีก้านครีบแข็ง ครีบหลังมีก้านครีบเดี่ยว 3–4 อัน ก้านครีบแขนง 10 อัน ครีบก้นมีขนาดเล็กมาก มีก้านครีบ 3–5 อัน ครีบหางเว้าไม่ลึก ขนาดความยาวลำตัว ที่พบส่วนมากยาวประมาณ 8–10 เซนติเมตร 
พฤติกรรม.
สภาพที่อยู่อาศัยของปลารากกล้วยจะเป็นน้ำไหลค่อนไปทางแรงแต่ไม่แรงมาก ใสสะอาด พื้นเป็นทรายไม่ละเอียดไม่หยาบสำหรับหาอาหารหน้าดินและมุดหลบภัยพฤติกรรมการหากินอยู่ตามหาดทรายและพื้นทราย เวลาตกใจจะว่ายหนีหรือไม่ก็มุดทรายอย่างรวดเร็ว แล้วก็โผล่ออกมา เวลากินอาหารจะดูดทรายขึ้นมาแล้วก็อมอยู่ในปากสักพักเพื่อแยกอาหารออกแล้วก็บ้วนกลับออกมาทางปากบ้างทางเหงือกบ้าง รอบ ๆ ปาก และใต้ปากจะมีหนวดที่สลับซับซ้อนมากเพื่อรับรูปความรู้สึก กินอาหารจำพวกไรน้ำ ตัวอ่อนแมลงขนาดเล็ก หนอนที่มีชีวิต และแพลงก์ตอน
ปลารากกล้วยมีพฤติกรรมชอบอยู่รวมกันเป็นฝูงใหญ่ในพื้นท้องน้ำที่มีกรวดทรายมีกระแสน้ำไหลเชี่ยว สามารถมุดทรายได้ดีเมื่อตกใจหรือเมื่อจะซ่อนตัวจากสัตว์นักล่า จนได้อีกชื่อหนึ่งว่า "ปลาซ่อนทราย" และยังมีชื่อเรียกอื่น ๆ เช่น "ปลากล้วย", "ปลาทราย", "ปลาจอนทราย", "ปลาสุ่นทราย", "ปลาจอนแก้ว" ส่วนในภาษาอีสานมีชื่อเรียกว่า "ปลามัน" หรือ "ปลามูด" ในขณะที่ภาษากะเหรี่ยงจะเรียกปลาสกุลนี้ว่า "พัน" ในภาษาลาวเรียก "ฮีด" (ອິດ)
การใช้ประโยชน์.
ปลารากกล้วยเป็นปลาที่นิยมบริโภคกันทั่วไป โดยเฉพาะอย่างยิ่งชนิด "A. dialuzona" ซึ่งเป็นชนิดที่พบบ่อยที่สุด โดยสามารถนำไปปรุงเป็นอาหารหลายอย่าง เช่น ทอดกับกระเทียมและใบมะกรูด เป็นต้น นอกจากนี้ยังนิยมเลี้ยงเป็นปลาสวยงามด้วย โดยเฉพาะในตู้ไม้น้ำ เนื่องจากเป็นปลาที่ช่วยในการพรวนทรายได้เป็นอย่างดี
เขากีลูเว

เขากีลูเว  เป็นภูเขาที่สูงเป็นอันดับสองในปาปัวนิวกินี มีความสูง 4,368 เมตร รองจากยอดเขาวิลเฮล์ม ซึ่งมีความสูง 4,509 เมตร
เขากีลูเวเป็นภูเขาไฟตั้งอยู่ตอนกลางของเกาะนิวกินี มีสองยอด ยอดหนึ่งมีความสูง 4,368 เมตร และอีกยอดอยู่ห่างออกไป 1.2 กิโลเมตร มีความสูง 4,300 เมตร จัดเป็นภูเขาไฟที่สูงที่สุดในโอเชียเนีย
ยอดเขาเอลบรุส

ยอดเขาเอลบรุส  เป็นยอดเขาที่ตั้งอยู่บนเทือกเขาคอเคซัส ทางตะวันตกของประเทศรัสเซียใกล้กับชายแดนประเทศจอร์เจีย เป็นภูเขาไฟที่สงบมาแล้วประมาณ 2,000 ปี มียอดสูงสุดสองยอด ยอดทางทิศตะวันตก ชื่อเอลบรุส มีความสูง 5,642 เมตร อยู่ในเขตทวีปยุโรป ส่วนยอดทางทิศตะวันออก มีความสูงน้อยกว่าเล็กน้อย ที่ 5,621 เมตร อยู่ในเขตทวีปเอเชีย
ยอดเขาเอลบรุส เป็นหนึ่งใน Seven Summits และ Volcanic Seven Summits ยอดเขาเอลบรุสไม่ได้เป็นยอดเขาที่สูงที่สุดในยุโรปอย่างที่หลายคนคิดเพราะมีผู้เชี่ยวชาญบางท่านกล่าวไว้ว่ายอดเขาเอลบรุสจัดว่าอยู่ในทวีปเอเชีย และยอดเขาที่สูงที่สุดในยุโรปคือยอดเขามงบล็องในเทือกเขาแอลป์
คนไทยที่สามารถพิชิตยอดเขาเอลบรุสสำเร็จเป็นคนแรกคือ วิทิตนันท์ โรจนพานิช ส่วนหญิงไทยที่สามารถพิชิตยอดเขาเอลบรุสสำเร็จเป็นคนแรกคือ นภัสพร ชำนาญสิทธิ์ ซึ่งสามารถพิชิตยอดเขาได้เมื่อวันที่ 14 สิงหาคม พ.ศ. 2560
อำเภอเมืองสรวง

เมืองสรวง เป็นอำเภอหนึ่งของจังหวัดร้อยเอ็ด
ประวัติ.
เดิมอำเภอเมืองสรวงเป็นพื้นที่ 2 ตำบลที่ขึ้นกับอำเภอสุวรรณภูมิ ได้เเก่ ตำบลสูงยาง เเละตำบลหนองผือ ต่อมามีการจะขอเสนอจัดตั้งกิ่งอำเภอขึ้น ขณะที่รอเสนอ ได้มีการแยก ตำบลน้ำคำ และตำบลหนองผือ เป็น ตำบลหนองหิน เเละแยกตำบลหนองผือ และ ตำบลสูงยาง เป็น ตำบลหนองผือ และตำบลคูเมือง ต่อมาในปีพ.ศ. 2516 ได้มีการจัดตั้งกิ่งอำเภอเมืองสรวงขึ้น เเละได้รับอนุมัติ เมื่อวันที่ 15 มีนาคม พ.ศ. 2516 โดยกิ่งอำเภอเมืองสรวง ประกอบด้วย 3 ตำบล คือ ตำบลหนองผือ ตำบลหนองหิน และตำบลคูเมือง ต่อมาปีพ.ศ. 2528 ได้แบ่งแยกตำบลหนองผือ และตำบลคูเมือง และตำบลหนองหิน ขอตั้งเป็นอีกหนึ่งตำบล คือ ตำบลกกกุง ต่อมาปีพ.ศ.2529 ได้แบ่งแยกตำบลหนองผือ ออกเป็น 2 ตำบล คือ ตำบลหนองผือ และตำบลเมืองสรวง
ต่อมาวันที่ 25 มีนาคม พ.ศ. 2522 ยกฐานะกิ่งอำเภอเมืองสรวงเเยกออกจากอำเภอสุวรรณภูมิ ขึ้นเป็น อำเภอเมืองสรวงมีผลตั้งแต่วันที่ 26 มีนาคม 2522 ต่อมาในปีพ.ศ. 2537 ได้ยกฐานะสภาตำบลเป็นองค์การบริหารส่วนตำบล 3 แห่ง คือ ตำบลกกกุง ตำบลคูเมือง และตำบลหนองหิน จึงทำให้อำเภอเมืองสรวง มีองค์กรปกครองท้องถิ่น 2 แบบ คือ อบต. 3 แห่ง สุขาภิบาล 1 แห่ง ต่อมา ปี 2544 สุขาภิบาลเมืองสรวง ได้ยกฐานะเป็นเทศบาลตำบลเมืองสรวง เเละสุดท้ายในวันที่ 27 ตุลาคม พ.ศ. 2552 ได้ประกาศจัดตั้งองค์การบริหารส่วนตำบลทั้งสามแห่ง คือ ตำบลกกกุง ตำบลคูเมือง เเละตำบลหนองหิน เป็นเทศบาลตำบล จึงทำให้ปัจจุบันอำเภอเมืองสรวง ประกอบด้วย 5 ตำบล 49 หมู่บ้าน มีเทศบาลตำบล 4 แห่ง
ที่ตั้งและอาณาเขต.
อำเภอเมืองสรวงมีอาณาเขตติดต่อกับอำเภอข้างเคียง ดังนี้
การแบ่งเขตการปกครอง.
การปกครองส่วนภูมิภาค.
อำเภอเมืองสรวงแบ่งเขตการปกครองย่อยออกเป็น 5 ตำบล 49 หมู่บ้าน ได้แก่
การปกครองส่วนท้องถิ่น.
ท้องที่อำเภอเมืองสรวงประกอบด้วยองค์กรปกครองส่วนท้องถิ่น 4 แห่ง ได้แก่
อำเภอภูผาม่าน

ภูผาม่าน เป็นอำเภอหนึ่งของจังหวัดขอนแก่น
ที่ตั้งและอาณาเขต.
อำเภอภูผาม่านตั้งอยู่ทางทิศตะวันตกเฉียงเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ประมาณปลายสมัยกรุงศรีอยุธยา นายภูมิ บิดาเป็นกรมการเมืองนครไทย (อำเภอนครไทย จังหวัดพิษณุโลก) ได้รับแต่งตั้งให้มีหน้าที่ควบคุมสมัครพรรคพวกไปซ่องสุมคอยดักจับเอาพวกจรจัดที่หลบหนีอยู่ตามป่าในเขตเมืองเพชรบูรณ์และเมืองหล่มสักมารวมไว้ ท่านปฏิบัติหน้าที่เป็นผลดีแก่ทางราชการมาก จึงได้รับการพิจารณาแต่งตั้งให้เป็น หมื่นอร่ามกำแหง และต่อมาท่านได้เลื่อนบรรดาศักดิ์เป็น หลวงวิชิตสงคราม และได้รับใช้บ้านเมืองด้วยความอุตสาหะวิริยะ และซื่อสัตย์ สุจริต จึงเป็นที่โปรดปรานเป็นอย่างยิ่ง จนเป็นที่อิจฉาริษยาของข้าราชการในสมัยนั้นหลายคน จนในที่สุดถูกใส่ร้ายจึ่งถูกถอดยศลดตำแหน่งหลวงวิชิตสงครามลงเป็นไพร่หลวง สังกัดกองด่านเมืองเพชรบูรณ์ ท่านจึงพาพรรคพวกอพยพหาทำเลที่เหมาะสมสำหรับตั้งบ้านเรือนซึ่งอยู่ทางทิศตะวันตกเฉียงเหนือของบ้านเป้า ซึ่งเป็นที่ว่าง (บ้านเป้า ตำบลบ้านเป้า อำเภอภูเขียว จังหวัดชัยภูมิ) เป็นที่มีดินอุดมสมบูรณ์และมีลำห้วย ลำคลองหลายสาย น้ำพุ น้ำซับหลายแห่งเพียงพอที่จะทำการทดหรือระบายเข้าสู่ไร่นาในอนาคตได้ ประกอบกับพื้นที่มีพืชพันธุ์นานาชนิด ทั้งที่ใช้เป็นอาหารมนุษย์ได้และใช้ทำเป็นเครื่องใช้สอยขึ้นอยู่หนาแน่น คล้ายคลึงกับภูมิภาคบ้านเดิมของท่าน ดังนั้นท่านจึงตั้งบ้านเมืองอยู่ที่บ้านคอนสาร 
และได้ทำหน้าที่ขุดร่อนทองคำเป็นอากรส่วยทูลเกล้าถวายเป็นประจำทุกปี เมืองคอนสารมีเจ้าเมืองปกครองมาเรื่อย ๆ จนถึงสมัยเปลี่ยนแปลงการปกครองในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 กองบ้านคอนสารถูกยุบเป็นตำบลได้ 3 ตำบล คือ
การแบ่งเขตการปกครอง.
การปกครองส่วนภูมิภาค.
อำเภอภูผาม่านแบ่งพื้นที่การปกครองออกเป็น 5 ตำบล 42 หมู่บ้าน ได้แก่
การปกครองส่วนท้องถิ่น.
ท้องที่อำเภอภูผาม่านประกอบด้วยองค์กรปกครองส่วนท้องถิ่น 6 แห่ง ได้แก่
ประเพณีที่สำคัญ.
ประเพณีตรุษไท หรือบุญเดือนสี่ กิจกรรมสำคัญ คือ การขอขมาผู้สูงอายุ มีการแข่งกีฬาพื้นบ้านที่สำคัญและเป็นเอกลักษณ์ที่โดดเด่น คือ การแข่งขันสะบ้า
อำเภอแวงใหญ่

แวงใหญ่ เป็นอำเภอหนึ่งของจังหวัดขอนแก่น
ที่ตั้งและอาณาเขต.
อำเภอแวงใหญ่ มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
"แวงใหญ่" เป็นการบอกเล่าต่อกันมาว่า บริเวณที่ตั้งหมู่บ้านแวงใหญ่ในปัจจุบันมีหนองน้ำขนาดใหญ่ ชื่อหนองแวงมีประชากรกลุ่มแรกอพยพมาจากจังหวัดนครปฐม จังหวัดชัยภูมิ จังหวัดอุดรธานี จังหวัดชลบุรี และจังหวัดนครราชสีมา เป็นต้น ซึ่งครอบครัวไทยที่อพยพเข้ามาอยู่ในบ้านแวงใหญ่ เข้าใจว่าเป็นประชาชนที่อพยพหนีสงครามเมื่อปี พ.ศ. 2321 สมัยสงครามพระเจ้ากรุงธนบุรี ให้แม่ทัพไปตีกรุงเวียงจันทน์ ได้ยกทัพผ่านมาเห็นพื้นที่บริเวณหนองแวงเป็นทำเลที่เหมาะสม มีแหล่งน้ำอุดมสมบูรณ์ มีป่าไม้สัตว์ป่าชุกชุม เมื่อเสร็จศึกแล้ว บางส่วนมีความพอใจจึงตั้งเป็นที่อยู่อาศัยทำมาหากิน และเรียกชื่อว่า "บ้านแวงใหญ่" ในเขตของตำบลคอนฉิม มีผู้สันนิษฐานว่า เดิมเคยเป็นที่อยู่อาศัยของชนชาวมอญ สมัยโบราณ เนื่องจากมีการขุดพบพัทธสีมาเก่าแก่มากอยู่บริเวณหนองโบสถ์ และพบโครงกระดูกมนุษย์โบราณ พบเศษอิฐ เศษกระเบื้องดินเผา สมัยโบราณเป็นจำนวนมากที่บ้านดอนบาลไทในปัจจุบัน
ตำบลคอนฉิมเป็นตำบลที่มีขนาดใหญ่ ในปี พ.ศ. 2492 จึงแยก 7 หมู่บ้านของตำบลคอนฉิมรวมกับ 4 หมู่บ้านของตำบลแวงน้อย ตั้งเป็น ตำบลโนนทอง และในปี พ.ศ. 2511 ได้แยก 8 หมู่บ้านของตำบลคอนฉิม จัดตั้งเป็นตำบลอีกครั้งโดยตั้งเป็น ตำบลใหม่นาเพียง ในวันที่ 28 ธันวาคม พ.ศ. 2519 ทางราชการเห็นว่าพื้นที่ทั้ง 3 ตำบลเป็นพื้นที่ห่างไกลจากอำเภอพล จึงได้แยกตำบลคอนฉิม ตำบลโนนทอง ตำบลใหม่นาเพียง ตั้งขึ้นเป็น กิ่งอำเภอแวงใหญ่ โดยตั้งที่ว่าการกิ่งที่ตำบลคอนฉิม และได้แยกหมู่บ้านแวงใหญ่ รวมกับอีก 4 หมู่บ้านในตำบลคอนฉิม ตั้งเป็น ตำบลแวงใหญ่ ในปี พ.ศ. 2522 
กิ่งอำเภอแวงใหญ่เป็นกิ่งอำเภอมากกว่า 12 ปี ทางราชการเห็นว่าพื้นที่มีบ้านเรือนราษฎรตั้งอยู่เป็นปึกแผ่น มีการคมนาคมและการค้าขายเจริญขึ้นมาก จึงยกฐานะขึ้นเป็น อำเภอแวงใหญ่ ในวันที่ 25 พฤษภาคม พ.ศ. 2532 พร้อมทั้งจัดตั้งสุขาภิบาลแวงใหญ่เพื่อการทะนุบำรุงท้องถิ่น และในปี พ.ศ. 2534 ได้แยกหมู่ 5 บ้านโนนสะอาด และอีก 6 หมู่บ้านของตำบลโนนทอง ตั้งเป็น ตำบลโนนสะอาดเป็นตำบลลำดับที่ 5 จนถึงปัจจุบัน
การแบ่งเขตการปกครอง.
การปกครองส่วนภูมิภาค.
อำเภอแวงใหญ่แบ่งพื้นที่การปกครองออกเป็น 5 ตำบล 52 หมู่บ้าน
การปกครองส่วนท้องถิ่น.
ท้องที่อำเภอแวงใหญ่ประกอบด้วยองค์กรปกครองส่วนท้องถิ่น 5 แห่ง ได้แก่
อินเทอร์เน็ตอินฟอร์เมชันเซอร์วิซ

อินเทอร์เน็ตอินฟอร์เมชันเซอร์วิซ หรือ ไอไอเอส  ชื่อเดิมว่า อินเทอร์เน็ตอินฟอร์เมชันเซิร์ฟเวอร์  เป็นโปรแกรมให้บริการเว็บเซิร์ฟเวอร์ เพื่อให้สามารถรันโปรแกรมผ่านเครื่องของเราได้ ซึ่งส่วนใหญ่จะหาได้จากแผ่น Windows อยู่แล้ว โดยขั้นตอนการติดตั้งให้ไปที่ 
หาก Windows เป็น Windows NT 4.0 อาจจะไม่สามารถรันได้ให้ Download ASP.exe ในการลง ซึ่งแถมมากับ Windows 98
อำเภอเปือยน้อย

เปือยน้อย เป็นอำเภอหนึ่งของจังหวัดขอนแก่น
ประวัติ.
แต่เดิมเคยเป็นส่วนหนึ่งของอำเภอชนบท ในปี 2457 มีการจัดตั้งอำเภอพลแยกจากอำเภอชนบท ตำบลเปือยน้อยได้ย้ายมาขึ้นกับอำเภอพล ต่อมาปี 2482 มีการยกฐานะกิ่งอำเภอบ้านไผ่เป็นอำเภอบ้านไผ่ โดยแยกพื้นที่จากอำเภอชนบท ตำบลเปือยน้อยได้ย้ายมาขึ้นกับอำเภอบ้านไผ่ เพื่อความสะดวกในติดต่อราชการระหว่างตำบลกับอำเภอ และต่อมามีการจัดตั้งเป็น กิ่งอำเภอเปือยน้อย ตามประกาศกระทรวงมหาดไทยในราชกิจจานุเบกษา เมื่อวันที่ 25 มกราคม พ.ศ. 2520 โดยในระยะแรกมีเขตการปกครอง 2 ตำบล คือ ตำบลเปือยน้อยและตำบลวังม่วง ต่อมามีการยกฐานะเป็น อำเภอเปือยน้อย ตามพระราชกฤษฎีกาในราชกิจจานุเบกษา เมื่อวันที่ 3 มิถุนายน พ.ศ. 2537 จึงจัดตั้งตำบลเพิ่มขึ้นปัจจุบันมี 4 ตำบล
ที่ตั้งและอาณาเขต.
อำเภอเปือยน้อยตั้งอยู่ทางตอนใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอเปือยน้อยแบ่งพื้นที่การปกครองออกเป็น 4 ตำบล 32 หมู่บ้าน ได้แก่
การปกครองส่วนท้องถิ่น.
ท้องที่อำเภอเปือยน้อยประกอบด้วยองค์กรปกครองส่วนท้องถิ่น 4 แห่ง ได้แก่
สถานที่ท่องเที่ยว.
ปราสาทเปือยน้อย หรือ กู่เปือยน้อย หรือ พระธาตุกู่ทอง เป็นปราสาทหินศิลปะขอมหรือลพบุรีที่มีขนาดใหญ่ที่สุดที่พบในจังหวัดขอนแก่นและจังหวัดใกล้เคียงในแถบภาคอีสาน ตอนบน ตั้งอยู่ที่อำเภอเปือยน้อย ระยะทาง 79 กิโลเมตร จากจังหวัดขอนแก่น ชาวบ้านเรียกว่า "ธาตุกู่ทอง" องค์ปรางค์ ปราสาทหันหน้าสู่ทิศตะวันออก สร้างด้วยหินทรายจำหลักลวดลายสวยงาม กำแพงขนาดใหญ่ที่ล้อมรอบเป็นเขตปราสาท สร้างด้วยศิลาแลง ส่วนหนึ่งขององค์ปรางค์พังทลายลงมาบ้างและอยู่ระหว่างการบูรณะ การเดินทางจากขอนแก่นจะใช้ เส้นทางหลวงหมายเลข 2 ขอนแก่น-บ้านไผ่ ระยะทาง 44 กิโลเมตร เข้าเส้นทางสายบ้านไผ่-บรบือ (ทางหลวงหมายเลข 23) ไปอีกประมาณ 11 กิโลเมตร แล้วแยกขวาเข้าสู่อำเภอเปือยน้อยอีก 24 กิโลเมตร กู่เปือยน้อย ถึงแม้จะเป็นปราสาทหินที่มีขนาดไม่ใหญ่เท่ากับปราสาทหินพิมายหรืออีกหลายแห่งที่พบทางอีสานตอนใต้แต่ก็นับเป็นปราสาทเขมรที่สมบูรณ์มากแห่งหนึ่ง ปราสาทเปือยน้อย หรือ ที่ชาวบ้านเรียกว่า พระธาตุกู่ทอง สร้างขึ้นในราวพุทธศตวรรษที่ 16-17 เป็นศิลปะผสมระหว่างศิลปะเขมรแบบบาปวนและแบบนครวัด สร้างขึ้นเพื่อใช้เป็นเทวสถานในศาสนาฮินดู แผนผังการก่อสร้างมีความหมายเป็นเขาพระสุเมรุซึ่งถือเป็นแกนจักรวาล อันเป็นที่สถิตย์ของเทพเจ้าที่เรียกว่า “ศาสนบรรพต” สิ่งก่อสร้างภายในบริเวณปราสาทเป็นไปตามแบบแผนของศาสนสถานขอมโบราณ หน้าบันขององค์ปรางค์ประธานสลักเป็นพระยานาคราชมีลวดลายสวยงามมาก ทับหลังสลักเป็นรูปนารายณ์บรรทมสินธุ์ที่นับว่ายังอยู่ในสภาพที่สมบูรณ์ "โคปุระ" (ซุ้มประตู) อยู่ทางทิศตะวันออก และทิศตะวันตก ด้านข้างโคปุระเจาะเป็นช่องหน้าต่าง "กำแพงแก้ว" มีฐานเป็นบัวคว่ำบัวหงาย มีการสลักศิลาแลงเป็นร่องแบบลาดบัว
อำเภอบ้านไผ่

บ้านไผ่ เป็นอำเภอหนึ่งของจังหวัดขอนแก่น โดยถือเป็นอำเภอขนาดใหญ่ที่มีถนนมิตรภาพและทางรถไฟสายตะวันออกเฉียงเหนือพาดผ่าน ในอนาคตจะเป็นอำเภอชุมทางซึ่งมีทางรถไฟสายใหม่ ผ่านภาคตะวันออกเฉียงเหนือตอนกลาง และไปสิ้นสุดจังหวัดนครพนม
ประวัติ.
อำเภอบ้านไผ่เดิมชื่อ "บ้านเกิ้ง" อยู่ในความปกครองของเมืองชลบถวิบูลย์ หรือ เมืองชนบท ต่อมาทางราชการประกาศใช้พระราชบัญญัติลักษณะปกครองท้องที่ พ.ศ. 2457 บ้านเกิ้งได้รับการยกฐานะเป็น ตำบลบ้านเกิ้ง ขึ้นกับอำเภอชนบท จนกระทั่งปี พ.ศ. 2471 ตำบลบ้านเกิ้งก็ได้รับการยกฐานะเป็น กิ่งอำเภอบ้านไผ่ ประกอบด้วยตำบลบ้านเกิ้ง บ้านเป้า บ้านแคนเหนือ เชื่อกันว่าบริเวณที่ตั้งคงมีต้นไผ่ขึ้นริมคลองห้วยจิกเป็นจำนวนมาก สถานที่ตั้งกิ่งอำเภออยู่ทางทิศตะวันออกของสถานีรถไฟบ้านไผ่ โดยหลวงราษฎร์ธุรกิจ (โสฬส อินทรกำแหง) มีศรัทธายกที่ดินให้
กิ่งอำเภอบ้านไผ่ได้รับการยกฐานะเป็น อำเภอบ้านไผ่ เปิดให้บริการประชาชนตั้งแต่ 1 กุมภาพันธ์ พ.ศ. 2482 แบ่งเขตการปกครองออกเป็น 4 ตำบล คือ ตำบลบ้านไผ่ บ้านเป้า บ้านแคนเหนือ บ้านเปือยน้อย ต่อมาใน พ.ศ. 2486 อำเภอชนบทถูกไฟไหม้ ทางราชการจึงได้รวมอำเภอชนบทเข้ากับอำเภอบ้านไผ่ จนถึง พ.ศ. 2509 จึงแยกอำเภอชนบทออกไป
ที่ตั้งและอาณาเขต.
อำเภอบ้านไผ่มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอบ้านไผ่แบ่งพื้นที่การปกครองออกเป็น 10 ตำบล 110 หมู่บ้าน
<templatestyles src="Col-begin/styles.css"/>
การปกครองส่วนท้องถิ่น.
ท้องที่อำเภอบ้านไผ่ประกอบด้วยองค์กรปกครองส่วนท้องถิ่น 11 แห่ง ได้แก่
ชัยวุฒิ ธนาคมานุสรณ์

ชัยวุฒิ ธนาคมานุสรณ์ (เกิด 2 พฤศจิกายน พ.ศ. 2514) ชื่อเล่น โอ๋ เป็นนักการเมืองชาวไทย รองหัวหน้าพรรคพลังประชารัฐ อดีตรัฐมนตรีว่าการกระทรวงดิจิทัลเพื่อเศรษฐกิจและสังคม ในรัฐบาลประยุทธ์ จันทร์โอชา อดีตสมาชิกสภาผู้แทนราษฎรแบบบัญชีรายชื่อ อดีตสมาชิกวุฒิสภาจังหวัดสิงห์บุรีและอดีตสมาชิกสภาผู้แทนราษฎรจังหวัดสิงห์บุรี
ประวัติ.
ชัยวุฒิ ธนาคมานุสรณ์ เกิดวันที่ 2 พฤศจิกายน พ.ศ. 2514 ที่ตำบลบางพุทรา อำเภอเมือง จังหวัดสิงห์บุรี เป็นบุตรนายสมศักดิ์ และนางภรณี และเป็นพี่ชายของ โชติวุฒิ ธนาคมานุสรณ์
ชัยวุฒิ จบการศึกษาระดับมัธยมศึกษาจาก โรงเรียนกรุงเทพคริสเตียนวิทยาลัยและโรงเรียนเตรียมอุดมศึกษา ปริญญาตรี วิศวกรรมศาสตรบัณฑิต สาขาวิชาวิศวกรรมอุตสาหการ จุฬาลงกรณ์มหาวิทยาลัย ปริญญาโท วิศวกรรมศาสตรมหาบัณฑิต สาขาวิชาวิศวกรรมอุตสาหการ มหาวิทยาลัยเซาเทิร์นแคลิฟอร์เนีย สหรัฐอเมริกา และปริญญาโท ศิลปศาสตรมหาบัณฑิต สาขาวิชาเศรษฐศาสตร์ จุฬาลงกรณ์มหาวิทยาลัย
ชัยวุฒิ เคยสมรสกับ นางสาวกานต์กนิษฐ์ แห้วสันตติ สมาชิกพรรคเพื่อไทยและสมาชิกสภาผู้แทนราษฎรกรุงเทพมหานคร 1 สมัย มีบุตร-ธิดา 3 คน
การทำงาน.
ชัยวุฒิเคยเป็นอาจารย์ประจำคณะบริหารธุรกิจ มหาวิทยาลัยรังสิต เคยทำงานอยู่ที่ธนาคารกสิกรไทย เคยทำงานในตำแหน่งวิศวกรบริษัท กัลฟ์ เจพี จำกัด และเคยดำรงตำแหน่งผู้อำนวยการบริหารฝ่ายชุมชนสัมพันธ์ กลุ่มบริษัท กัลฟ์ เอ็นเนอร์จี ดีเวลลอปเมนท์
งานการเมือง.
ชัยวุฒิ ธนาคมานุสรณ์ เข้าสู่งานการเมืองโดยเป็นสมาชิกสภาผู้แทนราษฎร จังหวัดสิงห์บุรี ในการเลือกตั้ง พ.ศ. 2544 สังกัดพรรคประชาธิปัตย์และได้รับแต่งตั้งเป็นกรรมาธิการการเงินการคลัง สภาผู้แทนราษฎร ต่อมาในปี พ.ศ. 2547 ได้ลาออกจากพรรคประชาธิปัตย์ ย้ายมาสังกัดพรรคชาติไทย และในการเลือกตั้ง พ.ศ. 2550 ได้ลงสมัครสมาชิกสภาผู้แทนราษฎร เขตเลือกตั้งที่ 1 จังหวัดสิงห์บุรี สังกัดพรรคชาติไทย และชนะการเลือกตั้ง
ต่อมาในปี พ.ศ. 2551 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทยซึ่งถูกยุบในคดียุบพรรคการเมือง พ.ศ. 2551
ในปี พ.ศ. 2557 หลังจากสิ้นสุดการตัดสิทธิทางการเมือง ก็ได้รับเลือกให้เป็นสมาชิกวุฒิสภา จังหวัดสิงห์บุรี ในการเลือกตั้งสมาชิกวุฒิสภาไทยเป็นการทั่วไป พ.ศ. 2557
ในปี พ.ศ. 2561 ชัยวุฒิได้ย้ายเข้ามาสังกัดพรรคพลังประชารัฐ พร้อมกับรับตำแหน่งกรรมการบริหารพรรค และได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ พรรคพลังประชารัฐ เมื่อวันที่ 24 มีนาคม พ.ศ. 2562
ในปี พ.ศ. 2564 ได้รับการแต่งตั้งให้เป็นรัฐมนตรีว่าการกระทรวงดิจิทัลเพื่อเศรษฐกิจและสังคม เมื่อวันที่ 22 มีนาคม พ.ศ. 2564
ทฤษฎีวัตถุนิยมวิภาษ

ทฤษฎีวัตถุนิยมวิภาษ  เป็นทฤษฎีที่ถูกคิดค้นรวบรวมขึ้นให้สมบูรณ์โดยผู้แผยแพร่ลัทธิคอมมิวนิสต์คนแรก หรือที่รู้จักกันในนามของ คาร์ล มาร์ก ตัวทฤษฎีนี้ เกิดจากการผสานหลักคิดของนักคิดและนักจิตวิทยาผู้มีชื่อเสียงหลายคนในอดีต เช่น อดัม สมิธ บิดาแห่งเศรษฐศาสตร์โลก ซิกมัน ฟรอย และคนอื่น ๆ ไม่เว้นแม้แต่ปราชญ์แห่งยุคสมัยก่อนประวัติศาสตร์อย่างอริสโตเติล หรือ โสกราตีส
ลักษณะของทฤษฎีเป็นการ 'มุ่งเน้นหาสัจจะจากความเป็นจริงและลงมือพัฒนา' ซึ่งความเป็นจริงในที่นี้หมายถึงความเที่ยงแท้ในเรื่องใด ๆ ก็ตามในธรรมชาติ
และการลงมือพัฒนาก็หมายถึงการลงมือพัฒนาตามหลัก 'ความเป็นจริงในเรื่องใด ๆ หรือสภาพใด ๆ' เพื่อเป้าหมายที่ปรารถนา หรือจะกล่าวในทางสังคมนิยมก็คือ ความมั่งคั่งร่วมกัน
การเข้าถึงทฤษฎีนี้มีเพียงการปฏิบัติเท่านั้น เป็นการลงมือปฏิบัติเพื่อศึกษาเรื่องใด ๆ ให้กระจ่างชัดก่อนลงมือกระทำ ทั้งนี้ในการศึกษาควรจะเป็นการลงพื้นที่จริงเพื่อให้ได้รับรู้สภาพที่แท้จริงเท่านั้น
จักรกฤษณ์ อำมรัตน์

วสวิศร์ ศตพิพัฒน์ (เกิด 25 ตุลาคม พ.ศ. 2512) ชื่อเล่น ต้น เป็นที่รู้จักในชื่อเดิมว่า จักรกฤษณ์ อำมะรัตน์ เป็นนักแสดงชายชาวไทย มีชื่อเสียงจากการรับบทเป็นตำรวจในละครหลายเรื่อง เช่น เขาวานให้หนูเป็นสายลับ (2534)", " ล่า (2537), เลือดเข้าตา (2538) และ โปลิศจับขโมย (2539)
ประวัติ.
จักรกฤษณ์เป็นบุตรคนแรกจากทั้งหมดสามคนของวิเชียร อำมรัตน์ กับสำอางค์ อุ่นใจ มีน้องสาวสองคน สำเร็จการศึกษาจากวิทยาลัยครูสวนสุนันทา
ผลงานทางด้านภาพยนตร์ ได้แก่ บุญชู 6 โลกนี้สุดสวย น่ารักน่าอยู่ ถ้าหงุ่ย ในปี พ.ศ. 2534, คนแซ่ลี้ ในปี พ.ศ. 2536 คู่กับ บุษกร พรวรรณะศิริเวช ซึ่งได้รับรางวัลดารานำชายยอดเยี่ยมจากสมาพันธ์ภาพยนตร์แห่งชาติด้วย และในปี พ.ศ. 2549, 2550 และ 2551 รับบทพระเจ้านันทบุเรง จากภาพยนตร์ไตรภาคเรื่อง ตำนานสมเด็จพระนเรศวรมหาราช
จักรกฤษณ์สมรสกับสุตา อิสระ แอร์โฮสเตสของการบินไทย ในต้นปี พ.ศ. 2549 หลังคบหากันมา 2 ปี
มิโดริ (เมือง)

มิโดริ (; โรมาจิ: "Midori-shi") เป็นนครในจังหวัดกุมมะ ประเทศญี่ปุ่น ได้รับการจัดตั้งขึ้นเป็นนครเมื่อวันที่ 27 มีนาคม 2006 โดยเป็นการรวมเมืองโอมามะ เมืองคาซากาเกะ และหมู่บ้านอาซูมะเข้าไว้ด้วยกัน นครมิโดริมีพื้นที่รวม 208.23 ตารางกิโลเมตร มีประชากร 53,322 คน มีความหนาแน่นของประชากร 256 คนต่อตารางกิโลเมตร
ชื่อที่ว่า Midori-shi มีความหมายตามตัวอักษรว่า "เมืองสีเขียว"
สันติสุข พรหมศิริ

สันติสุข พรหมศิริ (เกิด 6 สิงหาคม พ.ศ. 2506) ชื่อเล่น หนุ่ม เป็นนักแสดง นักพากย์ พิธีกรชาวไทย
ประวัติ.
สันติสุข พรหมศิริ เกิดวันที่ 6 สิงหาคม พ.ศ. 2506 ที่ตำบลถอนสมอ อำเภอท่าช้าง จังหวัดสิงห์บุรี เป็นบุตรของสำเริง กับสุวรรณา พรหมศิริ การศึกษาระดับมัธยมศึกษาจากโรงเรียนสาธิตมหาวิทยาลัยรามคำแหง สันติสุขเข้าสู่วงการแสดงขณะเมื่อเรียนอยู่ที่มหาวิทยาลัยรามคำแหง ได้เป็นประธานชมรมการแสดง มีโอกาสแสดงภาพยนตร์และละครเวทีหลายเรื่อง ในปี พ.ศ. 2531 บัณฑิต ฤทธิ์ถกล เลือกให้รับบทเป็น บุญชู คู่กับ จินตหรา สุขพัฒน์ ในภาพยนตร์เรื่อง "บุญชูผู้น่ารัก" ของไฟว์สตาร์โปรดักชั่น ซึ่งประสบความสำเร็จเป็นอันมาก ทำให้สันติสุข–จินตหรา เป็นคู่ดารานำแห่งยุค ได้แสดงภาพยนตร์และละครโทรทัศน์ร่วมกันอีกจำนวนมาก
ในปี พ.ศ. 2532 รับบทเด่นเป็น จะเด็ด ที่ได้รับความนิยมสูงมาก เรื่อง "ผู้ชนะสิบทิศ" ทางช่อง 3 และยังแสดงบทร้ายครั้งแรกในละครเรื่อง "เลือดเข้าตา" โดยแสดงเป็น สารวัตรก้อนเส้า ทางช่อง 5 และในปี 2536 ออกอัลบัมเพลงชุดหนึ่งกับค่ายคีตาแต่ไม่ประสบผลสำเร็จมากนัก
ชีวิตส่วนตัว.
สันติสุขเคยคบหากับนักแสดงสาวจินตหรา สุขพัฒน์ เป็นระยะเวลานานถึง 8 ปี แต่สุดท้ายก็ต้องเลิกรากันไป แต่ทั้งสองก็ยังคงเป็นเพื่อนที่ดีต่อกัน ปัจจุบันสันติสุขสมรสกับณิชกานต์ เตชะโสภาพรรณ เมื่อวันที่ 9 พฤศจิกายน 2545 มีบุตรด้วยกันสามคน ได้แก่ 
ผู้จัดละครและผู้กำกับละคร.
ผลงานละครโทรทัศน์ทั้งหมดในฐานะผู้จัดละคร บริษัท เฮาส์ ออฟ มรรค จำกัด
นพพล โกมารชุน

นพพล โกมารชุน (เกิด 14 ธันวาคม พ.ศ. 2496) ชื่อเล่น ตู่ เป็นนักแสดง ผู้กำกับ ผู้จัดละครชาวไทยเชื้อสายจีน ศิลปินแห่งชาติ สาขาศิลปะการแสดง (ภาพยนตร์และละครโทรทัศน์) ประจำปีพุทธศักราช 2564
ประวัติ.
เป็นบุตรชายของนักแสดงอาวุโส เสนอ โกมารชุน (พี่ชายของ เสน่ห์ โกมารชุน) และ จุรี โอศิริ อดีตนักแสดงและนักพากย์ชาวไทยซึ่งได้รับการยกย่องเชิดชูเกียรติให้เป็น ศิลปินแห่งชาติ สาขาศิลปะการแสดง (นักพากย์และนักแสดง) ประจำปี พุทธศักราช 2541 มีพี่ชายหนึ่งคนคือ นายจามร โกมารชุน (ถึงแก่กรรม) 
นพพล สำเร็จการศึกษาระดับปริญญาตรี สาขามานุษยวิทยา วิชาเอกวรรณคดี-จิตวิทยา (เกียรตินิยม) จาก Middlesex Polytechnic ประเทศอังกฤษ
นพพล แสดงภาพยนตร์โดยเป็นตัวเอกในหลายเรื่อง แต่ที่สร้างชื่อเสียงโด่งดังเป็นที่กล่าวถึงอย่างแท้จริงด้วยกันสามบทบาท คือ การรับบท อินทร ชายหนุ่มผู้เย็นชาทนงตัวแต่แฝงด้วยความอบอุ่นอ่อนโยนและแอบรัก ละเวง มัณฑนากรสาวนางเอกของเรื่อง ในละคร เก้าอี้ขาวในห้องแดง ทางช่อง 3 (พ.ศ. 2527) ประกบคู่กับ มยุรา เศวตศิลา ซูหลิน หนุ่มจีนแผ่นดินใหญ่ผู้แสนดีและมีอุดมการณ์ ในละคร กนกลายโบตั๋น ทางช่อง 7 (พ.ศ. 2533) คู่กับ ปรียานุช ปานประดับ และเกิดเป็นความรักจนกลายเป็นคู่ชีวิตกันในเวลาต่อมา
หลังจากนั้นก็สร้างความประทับใจให้ผู้ชมอีกครั้งกับบท อาเหลียง ในละครโทรทัศน์เรื่อง ลอดลายมังกร ในปี พ.ศ. 2535 ทางช่อง 7 ประกบคู่กับ ปรียานุช ปานประดับ และ อภิรดี ภวภูตานนท์ ประสบความสำเร็จอย่างงดงาม
ต่อมา นพพลจึงเปลี่ยนบทบาทไปรับบทรองในภาพยนตร์และละครโทรทัศน์อีกหลายเรื่อง เช่น มือปืน 2 สาละวิน ในปี พ.ศ. 2536 เป็นต้น
และในยุคอดีตนั้น ช่วงปลายปี พ.ศ. 2532 ถึงปลายปี พ.ศ. 2536 นพพลเคยเป็นพิธีกรรายการ จุดเดือด ของ เจเอสแอล คู่กับ กาญจนาพร ปลอดภัย และ จรียา ทิพยะวัฒน์ และเคยเป็นพิธีกรรายการ เจาะโลกมหัศจรรย์ ด้วย ช่วงเวลาดังกล่าว
นอกจากนี้แล้ว นพพล ยังผันตัวเองไปทำงานเบื้องหลัง โดยเฉพาะในฐานะผู้กำกับละคร ป้อนงานผลิตให้ช่อง 3 กับบริษัท ยูม่า จำกัด เช่น กตัญญูประกาศิต (พ.ศ. 2533), น้ำตาหยดสุดท้าย (พ.ศ. 2536), โสมส่องแสง (พ.ศ. 2537) เป็นต้น โดยมีนักแสดงคู่ใจอย่าง ฉัตรชัย เปล่งพานิช รับบทเป็นพระเอกให้แทบทั้งหมด
ชีวิตส่วนตัว นพพล สมรสกับ ปรียานุช ปานประดับ ภรรยานักแสดงที่พบรักกันจากการร่วมแสดงในเรื่องกนกลายโบตั๋น แต่ทั้งคู่ไม่มีบุตรด้วยกัน เนื่องจากปรียานุชร่างกายไม่แข็งแรง ปัจจุบัน ได้ผันตัวเองเป็นผู้กำกับละครและผู้จัดละคร โดยเปิดกิจการของตนเอง ชื่อ บริษัท เป่าจินจง เมื่อปี 2541
เอกพันธ์ บรรลือฤทธิ์

เอกพันธ์ บรรลือฤทธิ์ (เกิด 27 พฤษภาคม พ.ศ. 2505) ชื่อเล่น ไทด์ เป็นนักแสดงและพิธีกรชาวไทย เข้าสู่วงการบันเทิงมาพร้อมกับบิณฑ์พี่ชาย โดยเริ่มต้นจากการเป็นนายแบบและตัวประกอบในสังกัดซี.เอส.พี ของสรพงศ์ ชาตรี พร้อมกับบิณฑ์ และมีเพื่อนร่วมโมเดลลิ่งที่ต่อมามีชื่อเสียง ได้แก่ วีรยุทธ รสโอชา, พร้อมพงศ์ นพฤทธิ์ 
เริ่มต้นชีวิตการแสดงจากการเป็นตัวประกอบภาพยนตร์เรื่อง นิจ (2526) พร้อมทั้งเป็นนายแบบถ่ายแบบตามนิตยสาร เดินแฟชั่นโชว์ จากนั้นจึงได้รับการทาบทามจากดาวน้อย สีบุญเรือง ให้มาแสดงละครโทรทัศน์ เรื่อง กาแกมหงส์ (2528) ทางช่อง 7 ทำให้เริ่มมีชื่อเสียง จากนั้นจึงเข้ามาอยู่ในสังกัดของสีบุญเรืองฟิล์ม และเปลี่ยนชื่อเป็น "เอกพันธ์" มาจาก 'เอก' ซึ่งเป็นชื่อเล่นของสรพงศ์ ชาตรี และ 'พันธ์' มาจาก 'พันคำ' ซึ่งเป็นนามแฝงของพร้อมสิน สีบุญเรือง ผู้กำกับภาพยนตร์ หัวเรือใหญ่ของสีบุญเรืองฟิล์ม
ประวัติ.
เอกพันธ์เป็นบุตรของนายชูชาติ กับนางปรางทิพย์ บรรลือฤทธิ์ เป็นน้องชายฝาแฝดของบิณฑ์ บรรลือฤทธิ์ เอกพันธ์และบิณฑ์เป็นแฝดร่วมไข่จึงมีรูปร่าง หน้าตาที่คล้ายกันมาก แต่เอกพันธ์มีจุดสังเกตที่ต่างจากบิณฑ์พี่ชาย คือ คางบุ๋ม และผมบริเวณเถิกสูงกว่า ไทด์ เอกพันธ์จบปริญญาโท คณะบริหารธุรกิจ มหาวิทยาลัยราชภัฏธนบุรี
ชีวิตส่วนตัว เคยคบหาดูใจกับ ภัทรา ทิวานนท์ แต่ได้เลิกรากันไป ต่อมา เคยสมรสกับ คนึงนิตย์ ศิริพงศ์ปรีดา พี่สาวของ นิ้ง กุลสตรี ศิริพงศ์ปรีดา ในปี พ.ศ. 2547 ต่อมาได้หย่าร้างกันเมื่อปี 2560 โดยมีบุตรสาวที่น่ารักร่วมกัน 3 คน น้องใบเตย น้องใบตอง น้องมู่หลาน ปัจจุบันคบหาดูใจกับ ทับทิม อัญรินทร์ ธีราธนันพัฒน์ นางเอกรุ่นน้องที่มีอายุห่างกันถึง 28 ปี ทางด้านสังคมเป็นที่รู้จักกันว่า เป็นเจ้าหน้าที่ของมูลนิธิร่วมกตัญญูเช่นเดียวกับ บิณฑ์ บรรลือฤทธิ์ พี่ชายด้วย
ในกลางปี พ.ศ. 2552 ปรากฏเป็นข่าวว่าได้เข้าสมัครเป็นสมาชิกพรรคเพื่อไทยพร้อมกับ บิณฑ์ พี่ชายฝาแฝด และจะลงเลือกตั้งในคราวต่อไปด้วย แต่ต่อมาบิณฑ์ ได้ปฏิเสธ โดยบอกว่าเพียงแค่ได้รับทาบทาม แต่ไม่เคยคิดเล่นการเมือง อีกทั้งเพียงแค่งานการแสดงและงานสาธารณกุศลก็ล้นมืออยู่แล้ว
ภาณุเดช วัฒนสุชาติ

ภาณุเดช วัฒนสุชาติ (25 กันยายน พ.ศ. 2509) มีชื่อเล่นว่า "ดุ๊ก" เป็นนักแสดง พิธีกรชาวไทย จบการศึกษาระดับมัธยมศึกษาตอนต้นจากโรงเรียนอัสสัมชัญศรีราชา, มัธยมปลายจากโรงเรียนสาธิต "พิบูลบำเพ็ญ" มหาวิทยาลัยบูรพา และจบการศึกษาปริญญาตรีจากคณะนิเทศศาสตร์ มหาวิทยาลัยกรุงเทพ รุ่น 24 / ปีที่สำเร็จการศึกษา 2533
ประวัติ.
เข้าสู่วงการบันเทิงด้วยการถ่ายแบบและเล่นโฆษณา โดยผลงานโฆษณาที่มีชื่อเสียง คือ บัตรเครดิตของไดเนอร์คลับ ในปี พ.ศ. 2533 ร่วมกับ น.อ.(พิเศษ)เพิ่ม หงสกุล (บิดาของ อาภัสรา หงสกุล และ ปวีณา หงสกุล) โดยเล่นเป็นชายหนุ่มที่เดินเข้ามาในร้านขายของ และ น.อ.(พิเศษ) เพิ่ม แสดงเป็นเจ้าของร้าน โดยมีคำพูดที่เป็นประโยคเด็ดที่จดจำได้มาปัจจุบันคือ "ทั้งร้านเท่าไหร่ ?"
จากนั้น ภาณุเดช จึงได้เล่นละครโทรทัศน์ทางช่อง 7 เรื่อง ข้าวนอกนา และรับบทนำในเรื่อง สุสานคนเป็น โดยรับบท ชีพ ประกบคู่กับอภิรดี ภวภูตานนท์ ในปี พ.ศ. 2534 เป็นเรื่องที่สร้างชื่อแจ้งเกิดทางจอแก้ว และรับบทร้ายในภาพยนตร์เรื่อง รองต๊ะแล่บแปล๊บ ในปี พ.ศ. 2535 ประกบคู่กับ ทัช ณ ตะกั่วทุ่ง และ วาสนา พูลผล
จากนั้นเป็นต้นมา บทบาทที่ภาณุเดชมักจะได้รับ คือ บทร้ายและตัวประกอบจนเป็นที่รู้จักดี นอกจากนั้นยังเป็นพิธีกรในรายการโทรทัศน์ต่าง ๆ เช่น น้ำใจ ทางช่อง 5 คู่กับ ม.ล.สราลี จิราธิวัฒน์ ในปี พ.ศ. 2538 เป็นต้น
ภาณุเดช วัฒนสุชาติ มีงานอดิเรกที่เจ้าตัวชื่นชอบคือ การออกแบบตกแต่งบ้าน เคยเขียนหนังสือเกี่ยวกับการตกแต่งบ้านออกมาหลายเล่ม ผลงานในระยะหลัง คือ พระเจ้าตะเบ็งชะเวตี้ ในละครโทรทัศน์ทางช่อง 5 เรื่อง กษัตริยา ในปี พ.ศ. 2547 พิธีกร รายการเงาะถอดรูป ทางช่อง 3 ในปี พ.ศ. 2549 และพิธีกรในรายการ ตีท้ายครัว ทางช่อง 3 ในปีเดียวกัน
ปัจจุบัน คุณภาณุเดช วัฒนสุชาติ เป็นนักแสดงและผู้อำนวยการสร้าง บริษัท เงาะถอดรูป จำกัด (Actor and Production Designer)
ผลงาน.
 ออนไลน์
วงเดือน อินทราวุธ

วงเดือน อินทราวุธ หรือ พ-วงเดือน ยนตรรักษ์ (อ่านว่า พะวงเดือน) ชื่อเล่น น้ำตาล เป็นอดีตนักแสดงหญิงชาวไทย ที่มีผลงานแสดงช่วงสั้นๆ ระหว่าง พ.ศ. 2521–2523 มีผลงานจากภาพยนตร์เรื่อง "เมียหลวง" (2521), "ลูกทาส" (2522) และผลงานแสดงละครจำนวนหนึ่ง
ประวัติ.
วงเดือน อินทราวุธ เกิดเมื่อ พ.ศ. 2498 เป็นบุตรคนสุดท้องของเจ้าดวงเดือน ณ เชียงใหม่ กับนายพิรุณ อินทราวุธ อดีต ส.ส. จังหวัดเชียงใหม่ จบการศึกษาจากโรงเรียนสาธิตมหาวิทยาลัยเชียงใหม่ และ คณะนิติศาสตร์ มหาวิทยาลัยธรรมศาสตร์ และแสดงภาพยนตร์และละครโทรทัศน์อยู่ช่วงหนึ่ง ก่อนเดินทางไปศึกษาต่อปริญญาโทที่ต่างประเทศ และสมรสกับณัฐ ยนตรรักษ์ นักเปียโนที่มีชื่อเสียง มีบุตร 3 คน ชื่อ พณ (ลูกนัท) พารณี (ลูกตาล) และ พิณนรี (ลูกจันทร์) 
ในช่วงการขับไล่ ทักษิณ ชินวัตร ให้ลาออกจากตำแหน่งนายกรัฐมนตรี เมื่อ พ.ศ. 2549 พ-วงเดือน และสามี ร่วมการแสดงบนเวทีโดยขึ้นมาเล่นเปียโน และขับร้องเพลง ที่สนามหลวงและลานพระบรมรูปทรงม้าด้วย และในปี พ.ศ. 2551 ที่พันธมิตรประชาชนเพื่อประชาธิปไตยได้ชุมนุมขับไล่รัฐบาลสมัคร สุนทรเวช ที่เชิงสะพานมัฆวานรังสรรค์ ทั้งคู่ก็ได้กลับมาร่วมร้องและดนตรีบนเวทีอีกหลายครั้ง โดยเฉพาะเพลงหนักแผ่นดิน
งูเขียวพระอินทร์

งูเขียวพระอินทร์ : Golden tree snake, Ornated tree snake (ชื่อวิทยาศาสตร์: "Chrysopelea ornata") เป็นงูลักษณะลำตัวเรียวยาว ปราดเปรียว เกล็ดสีเขียวแกมเหลืองลายดำ สามารถเลื้อยไต่ไปบนกิ่งไม้ได้อย่างคล่องแคล่ว เป็นงูพิษอ่อนไม่มีผลกับมนุษย์ที่สามารถพบได้ทั่วไป ตามบ้านเรือน จึงได้รับสมญานามว่า "งูสามัญประจำบ้าน"
ลักษณะทั่วไป.
งูเขียวพระอินทร์เป็นงูที่มักพบอาศัยบนต้นไม้ หัวมีลักษณะแบน รูปทรงรี ลำตัวสีเขียวอ่อน มีลายดำตลอดตัว หัวมีลายมากจนดูคล้ายกับมีหัวสีดำ ใต้คางสีขาว ใต้ท้องสีเขียวอ่อนหรือเหลืองอ่อน ๆ ใต้หางมีลายดำเป็นจุด ๆ สามารถเคลื่อนที่ได้ว่องไว 
ถิ่นอาศัย.
พบในบริเวณพื้นที่ที่มีความสูงมากกว่า 550 เมตร ในประเทศไทย จีน อินเดีย ศรีลังกา พม่า อินโดจีน มาเลเซีย ฟิลิปปินส์ 
ชนิดย่อย.
ปัจจุบัน มีงูเขียวพระอินทร์ชนิดย่อยที่ได้รับการยอมรับ 3 ชนิด:
พฤติกรรม.
งูเขียวพระอินทร์ชอบอาศัยอยู่ตามซอกมุมบ้าน ซุ้มไม้ ออกหากินในเวลากลางวัน กิน กิ้งก่า จิ้งจก ตุ๊กแก ลูกนก หนู งูที่เล็กกว่าบางชนิด และแมลงต่าง ๆ เรื่องเล่าที่มีมานานว่างูเขียวพระอินทร์กินตับตุ๊กแกซึ่งไม่ได้เป็นความจริงแต่อย่างใด แต่แท้จริงแล้วงูเขียวพระอินทร์พยายามจะกัดรัดตุ๊กแก แล้วกินเข้าไปทั้งตัว ไม่ใช่ล้วงเข้าไปกินตับตุ๊กแก หรือพยายามแย่งอาหารตุ๊กแกแต่อย่างใด ถ้าตุ๊กแกตัวไม่โตนักก็จะกลืนกินตุ๊กแกทั้งตัว 
งูเขียวพระอินทร์ ยังมีความสามารถในการเลื้อยขึ้นต้นไม้ เสาไฟฟ้า หรือตามรอยขรุขระตามผนังปูน รอยแตกตามกำแพงได้ดี และเมื่อหลบหนีศัตรูจากบนต้นไม้ หรือต้องการย้ายที่จากต้นไม้หนึ่งไปยังอีกต้นหนึ่งอาจมีพฤติกรรมทิ้งตัว และร่อนได้คล้ายกับพฤติกรรมของ งูเขียวร่อน หรือ งูเขียวดอกหมาก Paradise Tree Snake "Chrysopelea paradisi" 
งูเขียวพระอินทร์สืบพันธุ์โดยการออกลูกเป็นไข่ในโพรงไม้ ในฤดูผสมพันธุ์ อาจพบพฤติกรรมผสมพันธุ์เป็นกลุ่ม โดยมีตัวเมีย 1 ตัว กับตัวผู้หลายตัวในบริเวณเดียวกัน ออกไข่ครั้งละ 6-20 ฟอง และลูกงูแรกเกิด จะมีความยาวประมาตร 11-15 เซนติเมตร
อาณาจักรปันปัน

อาณาจักรปันปัน เป็นอาณาจักรฮินดูขนาดเล็กที่เชื่อว่ามีอยู่ประมาณคริสต์ศตวรรษที่ 3 ถึงคริสต์ศตวรรษที่ 7 เชื่อว่ามีที่ตั้งอยู่ทางชายฝั่งตะวันออกของคาบสมุทรมลายู โดยมีความเห็นหลายแบบตั้งแต่บริเวณรัฐกลันตันหรือรัฐตรังกานู ประเทศมาเลเซีย จนถึงบริเวณใกล้เคียงกับอำเภอพุนพิน จังหวัดสุราษฎร์ธานี ประเทศไทย 
ตำราจีนชื่อ "Jiu Tang Shu" ระบุว่าอาณาจักรปันปันมีชายทางทางใต้ติดกับลังกาสุกะ#เปลี่ยนทาง และทางเหนือติดกับเทียนสนใกล้คอคอดกระ#เปลี่ยนทาง Jacq-Hergoualc'h คาดการณ์ว่าชายแดนอาจอยู่ทางใต้ของจังหวัดนครศรีธรรมราช ซึ่งอาจอยู่ใกล้จังหวัดสงขลา#เปลี่ยนทาง 
หลังเทียนสนทางเหนือได้รับเอกราชจากฟูนันและกลายเป็น "Lang-chia" หรือ "หลั่งยะสิว" ("Lang-ya-hsiu") ในช่วงปลายคริสต์ศตวรรษที่ 5 เทียนสนทางใต้ผนวกเข้ากับปันปันในคริสต์ศตวรรษที่ 6#เปลี่ยนทาง ส่วนดินแดนทางเหนือกลายเป็นทวารวดี#เปลี่ยนทาง 
มีผู้คาดการณ์ว่าอาณาจักรนี้น่าจะเกี่ยวข้องกับอาณาจักรปาตานีที่ครอบครองพื้นที่เดียวกันหลายศตวรรษต่อมา และมีวัฒนธรรมและภาษาที่แตกต่างจากภูมิภาคมลายูอื่น ๆ ในบริเวณใกล้เคียง
ประวัติ.
ไม่ค่อยมีใครมีข้อมูลเกี่ยวกับอาณาจักรนี้
อาณาจักรปันปันส่งคณะทูตไปจีนราชวงศ์หลิวซ่งเป็นครั้งแรกในช่วง ค.ศ. 424 ถึง 453#เปลี่ยนทาง กล่าวกันว่า โกณฑัญญะที่ 2 ได้พยายามนำศาสนาฮินดูไปเผยแพร่แก่อาณาจักรฟูนาน ซึ่งอยู่ฝั่งตรงข้ามของอ่าวสยามอีกครั้ง
อาณาจักรปันปันส่งบรรณาการในสมัยราชวงศ์เหลียงถึงราชวงศ์เฉินของจีนใน ค.ศ. 529, 533, 534, 535 และ 571 จากนั้นใน ค.ศ. 616 ถึง 637 จึงส่งบรรณาการแก่จีนราชวงศ์ถัง
ภายหลังอาณาจักรนี้ถูกอาณาจักรศรีวิชัยภายใต้การนำของธรรมเซตูเข้ายึดครองก่อน ค.ศ. 775
แม้จะพบได้ยาก แต่การค้นพบทางโบราณคดีกลับแสดงให้เห็นหลักฐานความเจริญรุ่งเรืองทางเศรษฐกิจในภูมิภาคนี้ผ่านทางการค้าทางทะเลระหว่างประเทศ
อาณาจักรเชียะโท้

อาณาจักรเชียะโท้ว（赤土国）เป็นอาณาจักรที่อยู่ใต้อาณาจักรตามพรลิงค์ เมืองสำคัญของอาณาจักรนี้สันนิษฐานว่าอาจจะอยู่แถบกลันตันหรือบริเวณจังหวัดพัทลุงในปัจจุบัน มีอายุอยู่ระหว่างพุทธศตวรรษ 9 - 12 ตามจดหมายเหตุของจีนได้กล่าวว่าอาณาจักรเชียะโท้วราชวงศ์ของกษัตริย์นามว่าชือทัน กษัตริย์ทรงพระนามว่า ลิ-ฟู-โท-ลี มีมเหสี 3 องค์ ซึ่งเป็นบุตรธิดาของอาณาจักรใกล้เคียง
สภาพทางสังคมวิทยา.
จากหลักฐานทางด้านการเมือง การปกครอง เศรษฐกิจ และสังคมของดินแดนแถบนี้จะเห็นได้ว่ามีอิทธิพลของจีนและอินเดียปะปนอยู่โดยทั่วไป ทั้งนี้เพราะพ่อค้าชาวจีนและอินเดียได้เดินทางติดต่อเพื่อการค้ากับดินแดนแถบเอเชียอาคเนย์นับแต่ 2,000 ปีที่แล้วมา โดยเดินทางมาทางเรือเป็นส่วนมาก ชนชาวเอเชียอาคเนย์เองก็ได้เดินทางไปยังจีนและอินเดียโดยทางทะเลเช่นกัน โดยเฉพาะชนชาติซึ่งตั้งรกรากอยู่ตามหมู่เกาะทางตอนใต้ของแผ่นดินใหญ่ การเดินทางทางเรือทำได้สะดวกเพราะลมช่วยในระยะเดือนเมษายนถึงเดือนกันยายน จะมีกระแสลมพัดมาจากทางทิศตะวันออกเฉียงเหนือ ด้วยเหตุนี้ทำให้อาณาบริเวณฝั่งทะเลของเอเชียอาคเนย์เป็นจุดนัดพบของพ่อค้าจีน อินเดีย และชนเผ่าพื้นเมือง จึงทำให้มีอิทธิพลของชนชาติเหล่านี้เข้ามาผสมปนเปกับวัฒนธรรมชนเผ่าพื้นเมือง นอกเหนือไปจากผลประโยชน์ทางการค้า ที่เห็นได้เด่นชัดคือวัฒนธรรมทางการเมืองและการปกครอง แต่ในขณะเดียวกันก็ไม่ยอมรับความคิดอันขัดกับความเชื่อถือเดิมของตน
ณัฐ ยนตรรักษ์

ณัฐ ยนตรรักษ์ (เกิด 6 ตุลาคม พ.ศ. 2497) เป็นนักเปียโนและนักประพันธ์เพลงที่มีชื่อเสียงของไทย มีผลงานการเล่นเป็นที่ยอมรับในระดับนานาชาติ เป็นผู้ได้รับรางวัลศิลปาธร สาขาคีตศิลป์ จัดโดยสำนักงานศิลปวัฒนธรรมร่วมสมัย กระทรวงวัฒนธรรม ประจำปี พ.ศ. 2549
ณัฐ ยนตรรักษ์ จบการศึกษาจากโรงเรียนกรุงเทพคริสเตียนวิทยาลัย เคยร่วมคณะนักร้องประสานเสียง BCC Boys' Choir จบการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย เป็นนรุ่นที่ 15 ของจุฬาลงกรณ์มหาวิทยาลัย (CU15) และไปศึกษาต่อด้านดนตรี ที่ Goldsmiths' College ประเทศอังกฤษ และได้รับทุนศึกษาต่อด้านเปียโนที่มหาวิทยาลัยรีดดิง สมรสกับวงเดือน อินทราวุธ (บุตรีในเจ้าดวงเดือน ณ เชียงใหม่ เจ้านายฝ่ายเหนือ) อดีตนักแสดงหญิง มีบุตร 3 คนได้แก่ พณ ยนตรรักษ์ พารณี ยนตรรักษ์ พิณนรี ยนตรรักษ์ คูเชดโว มีศักดิ์เป็นลุงของมินนี่ (นักร้อง)
ณัฐ มีผลงานแสดงดนตรีคลาสสิก และประพันธ์เพลงคลาสสิกที่นำเสนอความเป็นไทยไว้หลายเพลง รวมทั้งเพลง "สยามโซนาต้า" ที่แต่งขึ้นเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสที่ทรงเจริญพระชนมพรรษา 72 พรรษา เมื่อ พ.ศ. 2542 ได้รับการยกย่องเป็นนักเปียโนฝีมือเลิศ (Piano Virtuoso) เป็นนักเปียโนชาวไทยคนแรกที่ได้รับการประกาศเกียรติคุณเป็น Steinway Artist และได้รับการประกาศเกียรติคุณเป็นศิลปินร่วมสมัย รางวัลศิลปาธร สาขาคีตศิลป์ ประจำปี พ.ศ. 2549
ณัฐ ยนตรรักษ์ และภรรยา เป็นคริสเตียน ปัจจุบันเปิดโรงเรียนสอนเปียโน ชื่อ ณัฐ สตูดิโอ (Nat Studio)
ผลงานเปียโนโซนาตาของณัฐ ชื่อ "Glory to Our Great Kings" ซึ่งแสดงเป็นครั้งแรกในคอนเสิร์ตเฉลิมฉลองพระราชพิธีกาญจนาภิเษก ในปี พ.ศ. 2537 และได้รับการบรรเลงในงานประชุมสหประชาชาติที่นิวยอร์กในเดือนตุลาคม พ.ศ. 2538 
อัลบั้มเพลง
อัลบั้ม : คนเดียวในดวงใจ (2526) 
1. คนเดียวในดวงใจ
2. ฝันถึงเธอ
3. ทะเลชีวิต
4. ตาแสนกลม
5. ในฝัน
6. ดอกไม้
7. จันทร์เอ๋ย
8. ยวนย่าเหล่
9. ใครจะร้องไห้เพื่อฉัน
10. บัวขาว
ตราสารทางการเงิน

ตราสารทางการเงิน  คือ เอกสารทางการเงินที่ผู้ออกหลักทรัพย์อย่างสถาบันการเงินต่าง ๆ เช่น วาณิชธนกิจ นำออกมาจำหน่ายเพื่อระดมเงินจากผู้ลงทุน อาจนำมาจดทะเบียนเพื่อให้มีการซื้อขายในตลาดหลักทรัพย์ ตราสารทางการเงินอาจแบ่งออกได้เป็น ตราสารทุน ตราสารหนี้ ตราสารอนุพันธ์ และ ตราสารที่มีลักษณะผสม (เช่น กึ่งหนี้กึ่งทุน)
ตัวอย่างตราสารทางการเงินแบ่งตามประเภท ดังนี้
อำเภอกระนวน

กระนวน เป็นอำเภอหนึ่งของจังหวัดขอนแก่น อำเภอกระนวนจัดตั้งเมื่อปี พ.ศ. 2491
ที่ตั้งและอาณาเขต.
อำเภอกระนวนตั้งอยู่ทางตะวันออกเฉียงเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอกระนวนแบ่งพื้นที่การปกครองออกเป็น 9 ตำบล 98 หมู่บ้าน ได้แก่
<templatestyles src="Col-begin/styles.css"/>
การปกครองส่วนท้องถิ่น.
ท้องที่อำเภอกระนวนประกอบด้วยองค์กรปกครองส่วนท้องถิ่น 10 แห่ง ได้แก่
อำเภอสีชมพู

สีชมพู เป็นอำเภอหนึ่งของจังหวัดขอนแก่น
ที่ตั้งและอาณาเขต.
อำเภอสีชมพูตั้งอยู่ทางตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ท้องที่อำเภอสีชมพูเดิมเป็นส่วนหนึ่งของอำเภอชุมแพ โดยปี พศ.2508 กระทรวงมหาดไทยได้แบ่งท้องที่อำเภอชุมแพ รวม 3ตำบล คือ ตำบลสีชมพู ตำบลศรีสุข และตำบลนาจาน ตั้งเป็นกิ่งอำเภอสีชมพู ต่อมา ปี พศ.2512 ได้รับการยกฐานะเป็นอำเภอสีชมพู
การแบ่งเขตการปกครอง.
การปกครองส่วนภูมิภาค.
อำเภอสีชมพูแบ่งพื้นที่การปกครองออกเป็น 10 ตำบล 115 หมู่บ้าน ได้แก่
<templatestyles src="Col-begin/styles.css"/>
การปกครองส่วนท้องถิ่น.
ท้องที่อำเภอสีชมพูประกอบด้วยองค์กรปกครองส่วนท้องถิ่น 11 แห่ง ได้แก่
อำเภอหนองเรือ

อำเภอหนองเรือ เป็นอำเภอหนึ่งของจังหวัดขอนแก่น
ที่ตั้งและอาณาเขต.
อำเภอหนองเรือมีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอหนองเรือแบ่งพื้นที่การปกครองออกเป็น 10 ตำบล 149 หมู่บ้าน ได้แก่
<templatestyles src="Col-begin/styles.css"/>
การปกครองส่วนท้องถิ่น.
ท้องที่อำเภอหนองเรือประกอบด้วยองค์กรปกครองส่วนท้องถิ่น 13 แห่ง ได้แก่
อำเภอบ้านฝาง

บ้านฝาง เป็นอำเภอในจังหวัดขอนแก่น 
ที่ตั้งและอาณาเขต.
อำเภอบ้านฝาง มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
บ้านฝาง เดิมเป็นพื้นที่หมู่ 1 ของตำบลหนองบัว อำเภอเมืองขอนแก่น ปี พ.ศ. 2516 นายบุรี พรหมลักขโณ ผู้ว่าราชการจังหวัดขอนแก่น ร่วมกับกำนัน 4 ตำบล คือ ตำบลหนองบัว ตำบลป่าหวายนั่ง ตำบลบ้านเหล่า ตำบลโนนฆ้อง ผู้ใหญ่บ้านและผู้นำชุมชน สำรวจพื้นที่เป็นที่ชุมนุมชนหนาแน่น มีตลาด สถานีอนามัย มีระยะทางจากอำเภอต้นสังกัดกว่า 22 กิโลเมตร ปี พ.ศ. 2518 กระทรวงมหาดไทยจึงประกาศแยกพื้นที่ออกเป็น กิ่งอำเภอบ้านฝาง โดยได้รับการอนุมัติจัดตั้งจากนายบุญเท่ง ทองสวัสดิ์ รัฐมนตรีว่าการกระทรวงมหาดไทย
โดยชื่อ "บ้านฝาง" มีประวัติความเป็นมายาวนานคู่กับการจัดตั้งเมืองขอนแก่น โดยช่วงที่มีการย้ายเมืองขอนแก่นไปตั้งอยู่ที่บ้านทุ่ม เกิดภาวะแห้งแล้ง ราษฎรส่วนหนึ่งโดยการนำของหลวงราชรินทร์จึงได้พากันมาทางทิศตะวันตกจนกระทั่งถึงหนองน้ำชื่อหนองแสง ซึ่งในขณะนี้มีสภาพเป็นแหล่งน้ำอุดมสมบูรณ์ ชัยภูมิเหมาะแก่กับตั้งบ้านเรือนอยู่อาศัย ประกอบกับบริเวณดังกล่าวมีดงไม้ฝาง ซึ่งมีต้นฝางขึ้นอยู่เป็นจำนวนมาก จึงเรียกขานชื่อ "บ้านฝาง"
เนื่องจากหลักเกณฑ์ต้องมีตำบลไม่น้อยกว่า 5 ตำบล ก่อนที่จะยกฐานะขึ้นเป็นอำเภอ ปี พ.ศ. 2522 ได้จัดตั้งตำบลป่ามะนาว แยกจากตำบลโนนฆ้อง และยกฐานะเป็น อำเภอบ้านฝาง ภายในปีเดียวกัน และปี พ.ศ. 2524 ทางการปกครองที่ตั้งอำเภอชื่อไม่ตรงตามตำบล จึงแยกหมู่บ้านของตำบลหนองบัว ตั้งเป็นตำบลบ้านฝาง เมื่อพื้นที่มีการพัฒนาและชุมชนขยายตามแนวถนนมลิวรรณ จึงตั้งสุขาภิบาลบ้านฝาง เพื่อบำรุงท้องที่ขึ้น และปี พ.ศ. 2530 ได้แยกพื้นที่ตำบลป่าหวายนั่ง ตั้งเป็นตำบลโคกงาม เป็นตำบลลำดับ 7 ของทางอำเภอ จนถึงปัจจุบัน
การแบ่งเขตการปกครอง.
การปกครองส่วนภูมิภาค.
อำเภอบ้านฝางแบ่งพื้นที่การปกครองออกเป็น 7 ตำบล 77 หมู่บ้าน
<templatestyles src="Col-begin/styles.css"/>
การปกครองส่วนท้องถิ่น.
ท้องที่อำเภอบ้านฝางประกอบด้วยองค์กรปกครองส่วนท้องถิ่น 8 แห่ง ได้แก่
เก่งกาจ จงใจพระ

เก่งกาจ จงใจพระ หรือ ศรีไพร ใจพระ อดีตดาราภาพยนตร์ ผู้กำกับภาพยนตร์ นักจัดรายการวิทยุ นักร้องเพลงลูกทุ่ง และผู้จัดการวงดนตรีลูกทุ่ง โดยผลงานการแสดงที่เด่น ๆ ได้แก่ การรับบท "ไอ้แว่น" เพื่อนรักของ "ไอ้คล้าว" ในภาพยนตร์เรื่อง มนต์รักลูกทุ่ง ในปี พ.ศ. 2513 โดยแสดงคู่กับมิตร ชัยบัญชา และบุปผา สายชล ที่ต่อมากลายเป็นภรรยาของตนเอง
ประวัติ.
เก่งกาจ จงใจพระ เดิมมีชื่อว่า ศรีไพร ใจพระ เกิดเมื่อวันที่ 16 ตุลาคม พ.ศ. 2481 ที่ตำบลศาลเจ้าโรงทอง อำเภอวิเศษชัยชาญ จังหวัดอ่างทอง ในครอบครัวคนไทยเชื้อสายจีน 
ต่อมา ได้เปลี่ยนชื่อ และนามสกุล และศึกษาโหราศาสตร์มาตั้งแต่เด็ก จนกลายเป็นหมอดูชื่อดัง โดยมักจะให้คำทำนายเกี่ยวกับสถานการณ์บ้านเมืองตามสื่อมวลชนเป็นระยะ ๆ โดยเริ่มงานครั้งแรกด้วยการเป็นคอลัมนิสต์โหรการเมืองในหนังสือพิมพ์เดลินิวส์ ในปี พ.ศ. 2518 ปี พ.ศ. 2530 ดำรงตำแหน่งนายกสมาคมศิลปินแห่งประเทศไทย
เคยเป็นพิธีกรในรายการ "นายมั่ง นายคง คนสองยุค" โดยใช้ชื่อว่า "นายคง" ร่วมกับ "นายมั่น" (ประสาน ศิลป์จารุ) ออกอากาศตอนเวลา 12.30 น. ทางสถานี TTV 2
ครอบครัว.
ชีวิตครอบครัวมีภรรยามาแล้วทั้งหมด 3 คน มีลูกที่เกิดกับภรรยาทั้ง 3 ทั้งหมด 6 คน โดยภรรยาคนปัจจุบันชื่อ มณฑา จงใจพระ
อำเภอบ้านค่าย

บ้านค่าย เป็นอำเภอหนึ่งของจังหวัดระยอง
ที่ตั้งและอาณาเขต.
อำเภอบ้านค่ายตั้งอยู่ทางตอนกลางค่อนไปทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทั้งนี้อำเภอบ้านค่าย ยังได้ถูกแยกตำบลตาสิทธิ์กับตำบลละหารไปเป็นกิ่งอำเภอปลวกแดง ในปี พ.ศ. 2513 และยกฐานะเป็นอำเภอปี พ.ศ. 2522
นอกจากนี้ในปี พ.ศ. 2539 ยังได้แยกตำบลมาบข่ากับตำบลพนานิคม ไปเป็นกิ่งอำเภอนิคมพัฒนา และยกฐานะเป็นอำเภอดังกล่าวในปี พ.ศ. 2550
การแบ่งเขตการปกครอง.
การปกครองส่วนภูมิภาค.
อำเภอบ้านค่ายแบ่งพื้นที่การปกครองออกเป็น 7 ตำบล 66 หมู่บ้าน ได้แก่
การปกครองส่วนท้องถิ่น.
ท้องที่อำเภอบ้านค่ายประกอบด้วยองค์กรปกครองส่วนท้องถิ่น 8 แห่ง ได้แก่
อำเภอปลวกแดง

ปลวกแดง เป็นอำเภอหนึ่งของจังหวัดระยอง
ที่ตั้งและอาณาเขต.
อำเภอปลวกแดงมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ปลวกแดง เป็นชื่อหมู่บ้านหนึ่งในตำบลละหาร อำเภอบ้านค่าย ต่อมาได้แยกหมู่ที่ 6–12 ของตำบลละหารตั้งเป็นตำบลตาสิทธิ์ บ้านปลวกแดงจึงย้ายมาขึ้นกับตำบลตาสิทธิ์ ต่อมา พ.ศ. 2513 กำนัน ผู้ใหญ่บ้าน ราษฎรตำบลละหาร กับตำบลตาสิทธิ์ รวม 2 ตำบล ได้พิจารณาว่าสภาพทางภูมิศาสตร์ ลักษณะความเป็นอยู่ การประกอบอาชีพ แนวโน้มมีความเจริญในอนาคต และความเห็นชอบของคณะกรรมการหมู่บ้าน สภาตำบล หัวหน้าส่วนราชการประจำอำเภอ จังหวัด สภาจังหวัด สมาชิกสภาผู้แทนราษฎร และกระทรวงมหาดไทย จึงได้ประกาศเขตท้องที่อำเภอบ้านค่ายแยกพื้นที่ตำบลตาสิทธิ์ และตำบลละหาร ออกมาตั้งเป็น กิ่งอำเภอปลวกแดง ตามประกาศกระทรวงมหาดไทยลงวันที่ 1 มิถุนายน พ.ศ. 2513 โดยมีผลบังคับตั้งแต่วันที่ 14 พฤษภาคม ปีเดียวกัน โดยตั้งที่ว่าการกิ่งอำเภอและศูนย์ราชการต่าง ๆ ในพื้นที่หมู่ที่ 1 บ้านปลวกแดง ตำบลตาสิทธิ์
ขณะจัดตั้งกิ่งอำเภอได้เพียง 3 เดือน ประชาชนในพื้นที่หมู่ที่ 1–3 (ในขณะนั้น) ตำบลละหาร และหมู่ที่ 1–2 (ในขณะนั้น) ตำบลตาสิทธิ์ได้แจ้งแก่ทางราชการว่า ยังสะดวกในการติดต่อราชการกับอำเภอบ้านค่าย ใน พ.ศ. 2513 จึงแยกพื้นที่ 5 หมู่บ้านกลับเข้าเขตการปกครองของทางอำเภอบ้านค่าย โดย 3 หมู่บ้านของตำบลละหาร ตั้งเป็นหมู่ที่ 5–7 ตำบลบางบุตร และ 2 หมู่บ้านของตำบลตาสิทธิ์ ตั้งเป็นหมู่ที่ 7–8 ตำบลหนองละลอก 
ใน พ.ศ. 2518 ทางราชการเห็นว่าตำบลตาสิทธิ์มีพื้นที่ขนาดใหญ่ จึงแยก 10 หมู่บ้าน ตั้งเป็นตำบลปลวกแดง ต่อมาใน พ.ศ. 2521 ได้ตั้งตำบลแม่น้ำคู้ แยกออกจากตำบลปลวกแดง เนื่องจากหลักเกณฑ์ต้องมีตำบลไม่น้อยกว่า 4 ตำบล (ในพื้นที่ห่างไกล) ก่อนที่จะยกฐานะขึ้นเป็นอำเภออย่างเป็นทางการ ในวันที่ 25 มีนาคม พ.ศ. 2522 ก่อนที่จะตั้งตำบลลำดับที่ 5 โดยแยก 4 หมู่บ้านของตำบลปลวกแดง ตั้งเป็นตำบลมาบยางพร ใน พ.ศ. 2525 และตั้งตำบลหนองไร่ ใน พ.ศ. 2531 โดยแยก 6 หมู่บ้านของตำบลละหาร
การแบ่งเขตการปกครอง.
การปกครองส่วนภูมิภาค.
อำเภอปลวกแดงแบ่งพื้นที่การปกครองออกเป็น 6 ตำบล 34 หมู่บ้าน ได้แก่
การปกครองส่วนท้องถิ่น.
ท้องที่อำเภอปลวกแดงประกอบด้วยองค์กรปกครองส่วนท้องถิ่น 8 แห่ง ได้แก่
กีฬา.
อำเภอปลวกแดงมีสโมสรฟุตบอลอาชีพหนึ่งแห่ง คือ สโมสรฟุตบอลปลวกแดง ยูไนเต็ด ซึ่งปัจจุบันแข่งขันในไทยลีก 3 โซนภาคตะวันออก
การเกิดเซลล์สืบพันธุ์

การเกิดเซลล์สืบพันธุ์  คือกระบวนการอย่างหนึ่งในสิ่งมีชีวิต ซึ่งเป็นการแบ่งเซลล์และทำให้เกิดความแตกต่างกันของเซลล์แม่ (gametocyte) ที่มีโครโมโซมสองชุด (diploid) หรือชุดเดียว (haploid) ให้กลายเป็นเซลล์สืบพันธุ์ (gamete) ที่มีโครโมโซมเพียงชุดเดียว การเกิดเซลล์สืบพันธุ์เกิดจากการแบ่งเซลล์แบบไมโอซิส (meiosis) หรือไมโทซิส (mitosis) ขึ้นอยู่กับวงจรชีวิตของสิ่งมีชีวิตนั้นๆ
การเกิดเซลล์สืบพันธุ์ในสัตว์.
สัตว์ประเภทต่างๆ จะสร้างเซลล์สืบพันธุ์โดยตรงด้วยการแบ่งเซลล์แบบไมโอซิสด้วยอวัยวะที่เรียกว่าต่อมบ่งเพศ (gonad) สัตว์สปีชีส์หนึ่งๆ ที่ขยายพันธุ์แบบอาศัยเพศมีรูปแบบการสร้างเซลล์สืบพันธุ์ที่แตกต่างกันออกไปดังนี้
ถึงแม้ใช้อวัยวะที่แตกต่างกันแต่กระบวนการนั้นยังมีรูปแบบที่เหมือนกัน กล่าวคือ เซลล์ตั้งต้นจะเรียกว่าแกมีโทโกเนียม (gametogonium) จะแบ่งตัวแบบไมโทซิสเข้าสู่ช่วงแกมีโทไซต์ระยะแรก (primary gametocyte) และแบ่งตัวแบบไมโอซิสเข้าสู่แกมีโทไซต์ระยะที่สอง (secondary gametocyte) แล้วแบ่งเซลล์แบบไมโอซิสอีกครั้งจนได้แกมีทิด (gametid) จำนวน 4 เซลล์ต่อเซลล์แม่ 1 เซลล์ สุดท้ายแกมีทิดจะเจริญไปเป็นสเปิร์มหรือไข่ ซึ่งเป็นแกมีต (gamete) ในขั้นตอนสุดท้าย พอสรุปได้ดังนี้
 * สมมติให้เป็นจำนวนโครโมโซมของมนุษย์ ซึ่งมี 23 คู่
ขจรศักดิ์ รัตนนิสสัย

ขจรศักดิ์ รัตนนิสสัย ชื่อเล่น จอน มีชื่อเสียงจากการแสดงนำในภาพยนตร์เรื่อง "รักแรกอุ้ม" ในปี พ.ศ. 2531 และ "พริกขี้หนูกับหมูแฮม" ในปี พ.ศ. 2532 จากนั้นในปี พ.ศ. 2534 ได้แสดงในบท ตวง ในภาพยนตร์ฟิล์มนัวร์เรื่องแรกของวงการภาพยนตร์ไทย คือ กะโหลกบางตายช้า กะโหลกหนาตายก่อน ประกบคู่กับ สุรศักดิ์ วงษ์ไทย และ อังคณา ทิมดี
จากนั้นในปี พ.ศ. 2536 ด้วยท่าทีที่ยียวน ชอบหลิ่วตาและทำปากเบ้เหมือนโรเบิร์ต มิตชั่ม ดาราฮอลลีวู้ด ขจรศักดิ์จึงได้ออกอัลบั้มเพลงในสังกัดแกรมมี่ในมาดกวน ๆ ในชื่อชุด "สงวนลิขสิทธิ์" มีเพลงที่ฮิตและได้รับความนิยมมาจนปัจจุบัน คือ ""อย่าคิดมาก", "ใครไม่เกี่ยวก็ถอยไป", "พ่อ"" เป็นต้น
หลังจากนั้น บทบาทในวงการบันเทิงของขจรศักดิ์ก็ได้ห่างหายไป จนปัจจุบัน ได้รับบทเป็นตัวประกอบในภาพยนตร์บางเรื่องบ้าง เช่น เสือ โจรพันธุ์เสือ ในปี พ.ศ. 2541, 102 ปิดกรุงเทพปล้น ในปี พ.ศ. 2547, รักสยามเท่าฟ้า ในปี พ.ศ. 2551 เป็นต้น
ไอเอ็มไอ ทาวอร์ ทาร์ 21

ทาวอร์ ทาร์ 21 (IMI Tavor TAR-21) เป็นปืนเล็กยาวรุ่นใหม่ของอิสราเอล ออกแบบตั้งแต่ พ.ศ. 2534 เริ่มทดสอบตั้งแต่ พ.ศ. 2542–2543 และเริ่มประจำการตั้งแต่ พ.ศ. 2545 ในกองทัพโคลัมเบีย, คอสตาริกา, จอร์เจีย, กัวเตมาลา, อิสราเอล, อินเดีย และโปรตุเกส
ชื่อ TAR-21 ย่อมาจาก "Tavor Assault Rifle - 21st Century" หมายความว่า เป็นปืนเล็กยาวของศตวรรษที่ 21
ประจำการ.
ไทย.
กองทัพบกไทยได้ทำสัญญาสั่งซื้อ ทาวอร์ ทาร์ 21 เข้าประจำการ จำนวน 15,000 กระบอก ในปี พ.ศ. 2550–2552 และเข้าประจำการในชื่อว่า"ปืนเล็กยาว แบบ 50 (ปลย. 50)" โดยเข้าประจำการในกรมทหารราบที่ 31 รักษาพระองค์ โดยปัจจุบันกองทัพบกมีไอเอ็มไอ ทาวอร์ ทาร์ 21 มีทั้งหมด 4 แบบ คือ
ปัจจุบัน กองทัพบกไทยมี ปลย.50 หรือทาวอร์ เข้าประจำการทั้งหมด 73,000 กระบอกเพื่อทดแทนปืนเอ็ม 16 เอ 1 ยอดการจัดหาทั้งหมด 106,203 กระบอก จากนั้นกองทัพเรือก็ได้จัดหา ปลย.50 รุ่น X95 เข้าประจำการหน่วยบัญชาการนาวิกโยธิน
การออกแบบ.
ทาวอร์ ทาร์-21 ถูกดีไซน์ให้เห็นถึงการใช้งานง่ายมีน้ำหนักที่ไม่หนักมาก สามารถถือได้ด้วยมือข้างเดียว รวมถึงการเล็ง ซึ่งในการเล็งเป้านั้น จะมีกล้องสำหรับเล็ง โดยมีจุดอยู่ในลำกล้อง เมื่อจะยิงก็ให้จุดที่อยู่ใน กล้อง ให้ตรงกับจุดที่ยิง ก็จะตรงพอดี ที่สำคัญ ปืนจะมีสองแบบ คือสำหรับคนถนัดซ้าย กับคนถนัดขวา ก็มีที่ขึ้นลำที่ต่างกันไป ด้านแมกกาซีนที่ใช้ใส่กระสุนก็จะเหมือน เอ็ม 16 ทั่วไป
แกมีโทโกเนียม

แกมีโทโกเนียม (พหูพจน์: gametogonia) หมายถึงเซลล์สืบพันธุ์ในระยะที่กำลังจะแบ่งตัวเป็นแกมีโทไซต์ (gametocyte) หรือเซลล์แม่ ในกระบวนการของการเกิดเซลล์สืบพันธุ์ (gametogenesis) แกมีโทโกเนียมในเพศผู้จะเรียกว่าสเปอร์มาโทโกเนียม (spermatogonium) ส่วนในเพศเมียจะเรียกว่าโอโอโกเนียม (oogonium)